Nafarroako Hitza | Politika Archives - Page 4 of 19 - Nafarroako Hitza Politika – Page 4 – Nafarroako Hitza\n23rd Feb | Albisteak, Astekoa, Euskara, Gizartea, Komunikazioa, Kultura, nafarroa, Politika |\t1160\nJoxe Lacalle Uharte: “Kalean egon nahi nuen, langileekin eta borroka egiten zutenekin” »\n24th Nov | Albisteak, Gizartea, Kultura, nafarroa, Politika |\t1664\n“Zenbat min, zenbat oinaze dago liburu honetan!”. Horixe erran du emakume batek, Joxe Lacalle Uharte (Etxauri, 1951) argazkilariaren Memorias de Lacalle lanaren aurkezpenean (Txalaparta, 2017). Egin, Egunkaria eta bertze hainbat mediotan aritu zen urte luzez Lacalle. Karrikan. “Borroka egiten zutenen ondoan”. Bada mina, baina bada lana, duintasuna eta besta ere. Garai baten memoria osatu du argazkilariak.\nUrte luzez egindako lanaren emaitza jaso duzu liburu batean. Zer da argitalpen hori zuretzat?\nAspaldiko ametsa egia bilakatzeko aukera eman dit. Beti izan dut nire argazkiekin liburua osatzeko ilusioa, eta azkenean lortu dut. Lan horren bidez badakit nire argazkiak jende askoren gogoan geldituko direla betiko, eta horrek poz handia ematen dit. Erretiroa hartu nuenean, liburu hau osatzea zen nire helburua. Bizi izandakoa gogoratzea garrantzitsua da; karriketan bizi izandakoak gogoratu behar ditugu, eta gazteek ere jakin behar dute aurretik zer gertatu zen.\nHerrialdean urte luzez gertatu denaren lekuko dira zure argazkiak. Garai baten memoria?\nBai. Esaten ohi den bezala, hobe irudi bat mila hitz baino. 400 argazki baino gehiagoren bidez istorio asko kontatu nahi ditut nire liburuan. Izan dut aukera gustura azaltzeko esateko nuena, irudi horien bitartez. Nik nahi izan ditudan argazkiak sartu ditut; nik aukeratu ditut gaiak, argazkilari gisa ezagututako errealitate horien berri emateko: emakumeen borroka, Bardeako tiro eremua, intsumisioa, Itoitz, manifestazioak… hamaika gai daude.\n400 argazki baino gehiago jaso dituzu, milaka irudiren artean. Denak gordetzen dituzu?\nBai. Dena gordetzen dut. Negatibo guztiak ditut. Egin itxi zutenean, nire artxiboa Iruñeko delegazioaren egoitzan zegoen. Lortu nuen berreskuratzea, abokatuaren bidez, legez argazkilarionak direlako negatiboak. Epailearen baimenarekin atera ahal izan nituen guztiak. Hamaika kutxa atera nituen handik. Oroitzen naiz joan ziren guardia zibiletako batek esan zidala gustura ikusiko zituela nire argazkiak afari bat eginez. Ezetz erantzun nion, noski, ez zituela ikusiko, eta are gutxiago afari batean.\nNegatibo horien artean denbora anitz eman duzu liburua osatzeko?\nBai. Garbitu behar izan ditut denak lehendabizi, gainera, digitalizatzeko. Xanpuarekin! Etxea hankaz gora jarri dut. Komunean zintzilikatzen nituen negatiboak lehortzeko!\nBeti egin duzu lan negatiboekin?\nBai. Egunkaria-n, azken garaian, negatiboentzako eskanerra erabiltzen nuen. Baina argazki-filmekin aritzen nintzen beti. Kamera digitala erosi nuen gero, halere.\nIzan zenuen lehendabizikoa gogoratzen duzu?\nBai, noski. 1970eko hamarkadan, Nicolas Ardanaz izeneko argazkilaria aritzen zen Iruñean. Nire aitaren laguna zen, eta haren bidez hasi nintzen, 1972an. Nire lehendabiziko kamera Zenit markako kamera errusiar bat izan zen. Kamera horrekin hasi nintzen Ardanazekin. Gehiago ikasi nahi nuen, eta hasi nintzen posta bidezko ikastaro bat egiten. Halere, argi nuen ikasteko modurik onena argazkiak egitea eta errebelatzea izanen zela, eta hori egin nuen. Etxean aritzen nintzen. Lehendabiziko argazkiak bota behar izan nituen, oso txarrak zirelako!\nArgazkilari bilakatu aurretik, hala ere, ostalaritzan aritu zinen, ezta?\nBai. Gurasoek taberna zuten Jarauta kalean. Lacalle taberna. Haiek laguntzen aritzen nintzen, eta, gero, ezkondu nintzenean, nik hartu nuen negozioa, 1974an. Gure taberna izan zen legeztatu zutenean ikurrina jartzen lehendabizikoa.\nZure liburuak garai horretako memoriak ere ekarri nahi ditu gogora. Nolakoa izan zen garai hori zuretzat?\nHamaika istorio gertatu zitzaizkigun han. 1978an, adibidez, Kristo Erregeren Gerrilariak etorri ziren. Emaztea haurdun zegoen. Atea hautsi, eta tabernan sartu ziren, borrekin eta pistolekin. Telefonoz ere hamaika mehatxu jaso genituen. Ez nituen serio hartu, baina 1979. urtean bonba jarri ziguten tabernan. Gizon bat sartu zen, bi ardo eskatu, eta edan gabe komunera sartu zen. Hasieratik susmo txarra hartu nion, are gehiago ordaindu eta gero bederatzi pezeta han utzi zituenean. Komunera joan, eta poltsa bat ikusi nuen. Zabaldu, eta kableak ikusi nituen. Taberna hustu nuen, eta Poliziari eman nion abisua. Artezilari batek hartu zuen poltsa, eta lehertu egin zitzaion ateratzen ari zenean.\nNork jarri zuen?\nAccion Nacional Española izeneko taldeak aldarrikatu zuen erasoa. Hori zen Batallon Vasco Español taldeko adar bat. Egun hartakoak fresko ditut gogoan, baina, batez ere, auzoko lagunen erantzuna dut gogoan.\nHaien babesa jaso zenuen?\nBai. Sekulakoa izan zen. Auzolanean aritu ziren denak lehergailuak eragindako kalteak konpontzeko behar genuen dirua lortzeko. Auzo Elkartea, beste tabernatakoak, bizilagunak… mundu guztia zegoen laguntzeko prest. Bi hilabetez itxi behar izan genuen taberna, baina denen artean konpondu ahal izan genuen.\nTaberna utzi zenuen azkenean, halere, argazkigintzaren aldeko apustua egiteko.\nBai. Lehendabizi denda zabaldu genuen. Bataioak, ezkontzak eta gisakoak egiten nituen. Baina ez zuen luze iraun. Eta hasi nintzen prentsan lanean. Egin egunkaritik deia jaso nuen. Eta baiezkoa eman nion. Haiekin hasi nintzen 1988. urtean. Denda baino gehiago gustatzen zitzaidan niri prentsaren mundua. Egin itxi zutenean, Egunkaria-n hasi nintzen. Argia aldizkariarentzat ere egiten nituen kolaborazioak, besteak beste.\nHedabide horien eskutik, kalean egon zinen zure kamerarekin. Zer oroitzapen duzu?\nGarai bizia izan zen hura. Ez zen beti samurra. Polizia atzetik izaten nuen beti. Ezagutzen ninduten, eta markatuta nengoen. Aldi berean, kaleetan ez nintzen inoiz bakarrik sentitu. Beti izan dut kaleko jendearen babesa. Eta nik hor egon nahi nuen, kalean, langileekin, manifestazioak egiten zituztenekin, borroka egiten zutenekin.\nArgazkiren bat ba al duzu, bereziki, gogoan?\nBadut bat gogoan, oso gogorra izan zelako niretzat, oso tristea. 1995. urtean istripua izan zen Tebas-Muru Artederretako harrobian. Bi langile hil ziren. Goiz osoa eman genuen han, noiz aterako zituzten zain. Eta unea ailegatu zenean, gorpuak atera zituztenean, haien aurpegiak ikusi ahal izan nituen. Oso gogorra izan zen niretzat. Argazkia, egin, egin nuen, baina ez nuen argitaratu nahi izan.\nKalean izan zinen lanean, bai eta erakundeetako korridoreetan ere. Nolako harremana zenuen agintariekin?\nMiguel Sanzekin, adibidez, oso harreman ona. Prentsaurrekoak hasi aurretik, gobernuaren egoitzako pasabideetan, zigarreta erretzera ateratzen zen, eta , askotan, ondora deitzen ninduen. Harekin egoten nintzen zigarreta erretzen eta hizketan. UPNko kideekin beti izan dut harreman ona. PSNkoek, ordea, ez zidaten hitzik ere esaten. Gutxirekin izan dut harremana. Yolanda Barcinarekin ere izan nuen harremana. Behin, sanferminetan, udaletxe barruan nengoen argazkiak egiten. Zapirik gabe nintzen, oraindik ere, eta bera etorri zitzaidan lepoan bat jartzera. Oraindik gordeta daukat.\nZailagoa izan da harremana kazetariekin?\nNik uste dut kazetariek gutxiesten dutela, neurri batean, argazkilarion lana. Bigarren mailako elementu bilakatzen dute argazkia, askotan. Beste modu batera egin daitekeela uste dut. Argazkia gehiago hartu behar dela kontuan. Noski, lan egiteko moduak asko aldatu dira. Ni Egin-en edo Egunkaria-n aritzen nintzenean, argazkiak errebelatu eta autobusez bidaltzen genituen, 17:00etako autobusean! Korrika ibiltzen ginen beti.\nHedabide ezberdinetako argazkilarien arteko giroa nolakoa izan da?\nOso ona beti. Ni jada ez naiz lanean ari, baina Nafarroako Argazki Kazetarien Elkarteko presidente naiz, oraindik ere. Beste argazkilariek ez dute nahi alde egitea. Eta ni kontent!\nGogorra izan zen zuretzat argazkilari lana uztea?\nBai. Ni gustura nengoen. Egunkaria-n egondako denboraz, adibidez, oso oroitzapen onak ditut. Argazkigintza izan da beti nire ofizioa, eta nire afizioa ere bai. Saiatu nintzen jarraitzen, baina Egin egunkarian aritu izanak ate asko itxi zizkidan. Inoiz ez dut ezkutatu ezker abertzalekoa naizela, eta horrek izan du eragina.\nOstalaritzan hartu duzu erretiroa, azkenean. Jarraitzen duzu argazkiak egiten?\nBai, noski. Kamera ez dut inoiz utziko. Kamera digitalarekin aritzen naiz, baina bai eta analogikoarekin ere. Orain, adibidez, paisaiak egitea asko maite dut. Urtero joaten naiz Iratira. Aurten huts egin dut! Paisaia lantzen hasi naiz, adibidez, tripodea erabiltzen. Arraroa da, kalean beti ibili bainaiz kamera eskuan helduta. Oraindik ere maite dut, adibidez, Maiatzaren Leheneko edo Martxoaren 8ko protestetako argazkiak egitea. Ez dut ohitura hori galdu.\nDurangoko Azokan izanen zara?\nBai. Abenduaren 6an eta 7an. Han izanen naiz nire argazkien istorioak entzun nahi dituen edozeinentzat.\nZenbakien atzeko gizakiak »\n23rd Jun | Albisteak, Gizartea, nafarroa, Politika |\t1323\n23rd Jun | Albisteak, Gizartea, nafarroa, Politika |\t1082\nHezkuntza zientzietan doktore eta Granadako Unibertsitateko irakasle da Jose Luis Villena (Priego de Cordoba, Espainia, 1976). Melillan (Espainia) egiten du lan, eta arlo akademikoak han gertatzen ari dena lantzeko eta zabaltzeko duen konpr…\nEzkerretik eraiki nahi dute Erribera »\n23rd Jun | Albisteak, Gizartea, nafarroa, Politika |\t840\nElkartasuna ehuntzen »\n21st Apr | Albisteak, Gizartea, nafarroa, Politika |\t867\n14th Apr | Aisialdia, Albisteak, Gizartea, Kultura, nafarroa, Politika |\t1334\nAisialdiaren arloaz harago »\n31st Mar | Albisteak, Gizartea, nafarroa, Politika |\t765\n24th Mar | Albisteak, Gizartea, Kultura, nafarroa, Politika |\t1588\nNahiko ezezaguna da Nafarroan Gregorio Suberbiola anarkista (Morentin, 1896-Bartzelona, 1924); han-hemenka aritu zen boterearen aurka: Los Solidarios talde anarkistako kide izan zen, besteak beste, eta bankuen lapurretan parte hartu zuen Buenaventura Durruti eta Francisco Ascasorekin; Alfontso XIII.a hiltzeko tunel bat egiten ere aritu zen. Primo de Riveraren diktaduraren garaia zen. Lizarraldeko Morentin herri txikia 18 urte ingururekin utzi, eta handik hamar urtera tiroz hil zuten Bartzelonan.\nIñaki Sagardoi antropologo iruindarrak izan zuen Suberbiolaren berri Navarra. Conflictividad social a comienzos del siglo XX y noticia del anarcosindicalista Gregorio Suberviola Baigorri (1896-1924) Angel Garcia-Sanz Markotegiren liburuan. “Irakurri eta zerbait egitea merezi zuela argi nuen; ezagutzen dugu Durruti eta haren inguruko mitoa, baina Nafarroan jaiotako Suberbiola anarkistaren historia izugarria iruditu zitzaidan”, azaldu du. Suberbiolari buruzko nobela grafikoaren bultzatzaile da, Mikel Irure eta Aitor Razkin marrazkilariekin.\nSerio hartu dute, eta XX. mende hasierako anarkista nafarraren bizitza jasoko duen komiki proiektua martxan da. Aitzinsolasa kaleratu dute jada, salmentarekin lortutako etekina proiektua finantzatzeko erabiltzeko. “Gainera, lehen helburua bete dugu: eskaner bat erostea”, dio Irurek. Iruñeko Karrikiri elkartean eta Katakrak liburu dendan salgai dago Suberbiolaren aitzinsolasa, sei euroren truke. Horrez gain, azalaren grabatua egin dute, eta komikia barne 15 euroan jarri dute salgai.\nKaleratu berri duten liburukian, anarkistak Bartzelonan pasatu zituen azken egunak jaso dituzte: tirokatu zutenetik, eta ospitalean hil arte. Heldu den udaberrian atera nahi dute nobela grafikoa: “Gure asmoa Suberbiolak berak ospitaletik bere bizitzaren kontakizuna egitea da, flashback moduan”, azaldu du Sagardoik. Fikzioa eta ez-fikzioa tartekatuko dituzte bertan. Sagardoi aritzen da idazle lanetan, eta Irure eta Razkin, berriz, marrazten eta margotzen. Indarrak batu dituzte hirurek nobela grafikoa aurrera eramateko. Bakoitza bere diziplinatik ari da ekarpenak egiten, eta ongi moldatzen direla diote. Gainera, Bilkuia zigilua sortu dute lan gehiago argitaratzeko.\nAsteotan Morentin herria bisitatu dute, eta Zaragoza eta Bartzelonara joateko asmoa dute pista gehiagoren bila. Informazio gutxi dago Suberbiolaren inguruan, eta haren argazkirik ez dute topatu. Zaila egin zaie, halaber, aurkitu duten informazioaren artean zer den egia eta zer den mitoa bereiztea. “Fantasiari heldu diogu, interesgarriagoa egiteko eta pertsonaia gure kabuz moldatzeko”, dio Razkinek. Bitxikeria moduan, Pio Baroja idazleak lerro batzuk eskaini zizkion nafar anarkistari liburu batean, eta barazki jalea eta naturista zela zioen. “Mito asko zeuden; horiek guztiak baliatuko ditugu, eta beharbada beste batzuk sortuko ditugu, betiere koherentziarekin”, gaineratu du Irurek.\nHelburua ez da Suberbiolaren biografia bat egitea, baizik eta orduko giroa islatzea, eta Nafarroan oharkabean igarotako pertsonaia gogora ekartzea. “Garai hori eta anarkismoa ere nahiko baztertuta daude, eta eztabaida berriro mahai gainean jarri nahi dugu”, dio Sagardoik. 36ko gerra eta diktadurako garai ilunak etorri ziren gero, eta XX. mende hasierako urteak “arreta handirik gabe” pasatu zirela diote. “Gerrari buruz asko idatzi da, filmak daude… baina aurretik izandako garai hori ez da ia irudikatu. Mamia dago: belle époque garaia, pistolariak, anarkismoaren indarra…”, azaldu dute.\nBitxia egin zaie hirurei Suberbiolaren bizitza: “In crescendo joan zen haren bizitza. Angel Garcia-Sanz Markotegik liburuan dio Suberbiolak Durrutiren ospea lortuko zukeela hil ez balute”. Los Solidarios taldeko kideak ez ziren txikikeriatan ibiltzen: banku bat lapurtu, eta 1.000 errifle erosi zituzten; Bartzelonako etxe batean granadak egiteko fabrika ere sortu zuten. “Iraultza zen”.\nHistoriaren beste aldea\nEz da kasualitatea Morentin herriko anarkista baten nobela grafikoa argitaratzea. Sagardoik aitortu duenez, helburu politikoa du. Euskal munduaren eta erdal munduaren arteko “identitate bikoitzaz” ari da: “Mendebaldetik heldu zaigu historia eta mitologia gehiena, eta horien bidez eraiki dugu gure identitatea, baina batzuetan iruditzen zait uko egin diogula Iruñetik hegoaldera gertatzen denari, eta hori ere gure historia da”. Adibide bezala jarri du bere esperientzia. Gurasoek ez dakite euskaraz, eta aitonaren familia erdia fusilatu zuten. “Asko hitz egin da gauza batzuei buruz, eta ongi iruditzen zait, baina oharkabean igaro dira beste batzuk”. Horregatik, Suberbiolaren bizitza gogora ekarri nahi dute haiek, historiaren parte delako. “Ate hori ireki nahi dugu, gure identitatea ere badelako”.


Ruben Pascual: «Aurrera so egiten dut beti; inoiz ez atzera» | Bizigiro | Berria\nATZEKOZ AURRERA. Ruben Pascual. Atleta\n«Aurrera so egiten dut beti; inoiz ez atzera»\nKorrika egitea da Pascualen pasioa. Urritasun psikikoa du, eta azaldu du entrenatzen jarraituko duela orain arte lortutako emaitzak hobetzeko. «Munduko txapelketan inportanteena hura gozatzea da».\nLogelara joan, eta txapelketetan irabazitako dominak ekarri ditu Ruben Pascualek (Burlata, Nafarroa, 1991). Banan-banan erakutsi ditu, harro, eta non eta noiz irabazi zituen azaldu. Urritasun psikikoa du, eta korrika egitea da gehien maite duena. Urrian munduko txapelketan aritu zen, Australian, eta taldekako sailkapenean urrezko domina lortu zuten.\nZer moduz Australian?\nOso ongi; inoiz ez nintzen han egon, eta primerako esperientzia izan da.\nTxapelketan, zer moduz?\nOso ongi. Munduko hamaikagarrena geratu nintzen 100 metroko lasterketan, eta hamalaugarrena 200 metrokoan; hortaz, bi markak hobetu nituen. Beraz, oso-oso ongi.\nAurten zer tokatuko zaizu?\nOtsailean eta maiatzean Espainiako abiadura txapelketa izanen dut, eta ekainean, markei eutsiz gero, aukera izanen dut Errusiara joateko, Europako txapelketara. Aukerak badaude, baina ikusiko dugu.\nZer ekarri duzu Australiatik?\nTaldeko domina eta koala batekin egin nuen argazkia [erakutsi du].\nNola baloratzen dituzu zure emaitzak eta lorpenak?\nOso ongi eta kontent sentitzen naiz lortu dudana ikusirik. Emaitzak gainditu nahi ditut; hobetu nahi dut ahalik eta gehien, eta aurrera egin.\nHorretarako, zenbat entrenatzen zara?\nAstean bost egunez aritzen naiz ordu eta erdiz, eta larunbat goizetan ere entrenamendua izaten dut. Diziplina behar da, eta konstante izatea gustatu behar zaizu.\nZer erronka dituzu epe motzean?\nOrain entrenatzen jarraituko dut, eta emaitza onak lortzea espero dut. Ezinen dut Tokiora joan, soilik bi lagun joaten direlako, eta soilik 400 metroko lasterketa egiten delako. Niri oso gogorra egiten zait 400 metrokoa.\nNahiago dituzu 100 metrokoa eta 200 metrokoa?\nBi horiek dira hobekien egiten ditudanak, abiadura frogak direlako, erresistentzia ariketak. 400 metrokoa ez da hain esplosiboa; ez da hain agudo atera behar, urrats luzeak eginez baizik, eta 200 metrora ailegatzean estutu. Gainera, beste entrenamendu mota bat da; beraz, oraingoz ez dugu aukera hori aintzat hartzen.\nNola hasi zinen atletismoan?\n12 urterekin. Kirol hau izugarri maite nuen. Beti korrika egin nahi nuen; hori nuen buruan: korrika, korrika eta korrika.\nBilakaera hori nolakoa izan da?\nGutxikakoa. Hasieran distantzia luzeak eginez, gauza diferenteak probatuz, eta honaino ailegatu arte. Espainiako txapeldun izan nahi nuen, eta lortu dut [2016tik 2019ra].\nKirolak zer ematen dizu?\nKorrika egiten dudanean. oso kontent sentitzen naiz. Ateratzear nagoenean urduri sentitzen naiz, baina une batez joaten da urduritasuna. Txapelketa batean nagoenean. erabat kontzentratzen naiz horretan; ez dut besteengan pentsatzen, eta egin beharreko horretan dut burua. Beti nirean pentsatzen dut: aurrera so egiten dut beti; inoiz ez atzera.\nEta bukaeran, nola sentitzen zara?\nOso nekaturik bukatzen dut, baina lehiatzea beti merezi du. Irabaziz gero, ongi, baina, ez badut irabazten, txapelduna zoriontzen dut.\nErreferente ere izan zaitezke beste batzuentzat. Zer aholku emanen zenieke?\nPertsona horiei esaten diet munduko txapelketa batera joaten badira inportanteena hura gozatzea dela. Irabazi duzula? Askoz ere hobeki. Ez duzula irabazi? Aizu, baina han egon zara, eta gozatu duzu.\nKirola alde batera utzita, El Molino zentro okupazionalean egiten duzu lan. Nolakoa da zure egunerokoa han?\nEgunero joaten naiz hara, eta denetarik egitea tokatzen zaigu, fabriketatik eskatzen digutena: torlojuak eta bestelako gauzak. Lanera gogo handiz joaten naiz, eta lankideekin primeran moldatzen naiz. Gainera, sukaldaritza tailerrak eta autoak garbitzekoak egiten ditugu; baratze bat dugu; xaboia egiten dugu...


Irekia Eusko Jaurlaritza - Gobierno Vasco :: Eroskiren zeregina nabarmendu du Lehendakariak “kontsumo-kooperatiba” gisa\nEroskiren zeregina nabarmendu du…\n<iframe src="https://www.irekia.euskadi.eus/eu/embed/videos?flv_video=2019%2F03%2F12%2Fnews_52727%2Flhk_eroski.flv" width="320" height="210" allowfullscreen></iframe>\nEroskiren zeregina nabarmendu du Lehendakariak “kontsumo-kooperatiba” gisa Iturria: Irekia\n20190312_lhk_eroski_053.jpg Iturria: Irekia\n20190312_lhk_eroski_049.jpg Iturria: Irekia\n20190312_lhk_eroski_017.jpg Iturria: Irekia\n20190312_lhk_eroski_066.jpg Iturria: Irekia\n20190312_lhk_eroski_078.jpg Iturria: Irekia\n20190312_lhk_eroski_089.jpg Iturria: Irekia\n20190312_lhk_eroski_159.jpg Iturria: Irekia\n20190312_lhk_eroski_169.jpg Iturria: Irekia\n20190312_lhk_eroski_148.jpg Iturria: Irekia\nIñigo Urkullu Lehendakaria, Ekonomiaren Garapen eta Azpiegituretako sailburu Arantxa Tapia, Turismo, Merkataritza eta Kontsumoko sailburu Sonia Pérez, eta Lan eta Justiziako sailburu Mª José San José lagun zituela, EROSKIren 50. urteurrena dela-eta antolatutako ekitaldian izan da.\nEROSKIren 50. urteurrena dela-eta antolatutako ekitaldian, elkarrizketa labur batzuk izan dira bazkide erretiratuekin eta jardunean diren bazkideekin. Gainera, hainbat jarduera burutu dira, esaterako Kukai Dantza taldearen emanaldia, Ohiana Bartra eta Andoni Egaña bertsolariena, eta “Kometa” taldearen musika-emanaldia. Ekitaldian zehar, gainera, bideo batzuk proiektatu dira bizipen pertsonalak, denden eboluzioa, balio-katea, markaren eboluzioa eta tokiko produktuak bezalako gaien inguruan.\nBere jardunean, Lehendakariak nabarmendu egin du Eroskiren zeregina “kontsumo-kooperatiba” gisa. Lehendakariak adierazi duenez, azken 50 urte hauetan herri eta familia guztietara iritsi den kooperatiba da Eroski. Gainera, azpimarratu duenez, kooperatiba aitzindaria izan da kontsumo-ohituren prestakuntzan eta sentsibilizazioan. ““Kontsumo arduratsuaren kulturak”, gure gizartean hain sustraituak, asko zor dio urte hauetan zehar egin duzuen heziketa-lanari”, zehaztu du.\nLehendakariak atzera begiratu eta gogora ekarri ditu Eroskik izan zituen zailtasunak merkatu ireki eta oso lehiakor batean bere posizioa mantentzeko. Nahiz eta, azpimarratu duenez, lankidetzari eta elkarlanari esker, oinarri sendoago baten gainean aurre egiten ari zaion Eroski etorkizunari. “Oinarri hori sustrai kooperatibotik bertatik esplikatzen da, eta baterako proiektu honekin bazkide guztiek hartua duten konpromiso pertsonaletik”, adierazi du.\nLehendakariak adierazi du irmoa dela Eusko Jaurlaritzaren konpromisoa. Zentzu horretan, gogora ekarri du abenduan onetsi zela kooperatiben lege-proiektua, Legebiltzarrean izapidetzen ari dena. “Gure helburua da kooperatibismoaren identitate-ikurrak sendotzea eta bere egonkortasuna bermatzea etorkizunari begira”, gaineratu du.\nBilboko Azkuna Zentroan egin da ekitaldia, eta Lehendakaria eta Eusko Jaurlaritzako aipatutako sailburuak ez ezik, hauek ere izan dira bertan: Hezkuntza eta Lanbide Heziketako Ministro eta Gobernuko Bozeramaile Isabel Celáa, Legebiltzarreko Presidente Bakartxo Tejería, Gobernuko Ordezkari Jesús Loza, Bizkaiko Batzar Nagusietako Presidente Ana Otadui, Arabako Batzar Nagusietako Presidente Pedro Elósegui, Gipuzkoako Batzar Nagusietako Presidente Maider Mendoza, Bizkaiko Ekonomia eta Lurralde Garapena Sustatzeko Foru Diputatu Imanol Pradales, Bizkaiko Jasangarritasun eta Ingurumeneko Foru Diputatu Elena Unzueta, eta Arabako Nekazaritzako Foru Diputatu Eduardo Aginaco.\nintervencion_lehendakari_50... behera kargatu (5 MB)\nlehendakari_merkatu_lehiako... behera kargatu (700 KB)\nlehendakari_kontsumo_kooper... behera kargatu (800 KB)\nlehendakari_kontsumo_kooper... 10 MB\nlehendakari_merkatu_lehiako... 9 MB


2016-06-07 - Goierriko Hitza : Goierriko Hitza\nOposizioan lana egiteko zailtasun handiak dituela dio Beasaingo EH Bilduk\nLegealdiko urtebeteko balorazioa egin du koalizioak.EAJk gehiengo osoa izatea «herriarentzat eta udalaren funtzionamendu orokorrarentzat» kaltegarria dela diote\nIrati Zubizarreta eta Elena Calvillo podiumean\nMarkel Beltzak (Zumarraga, 1990) Bidasoa eskubaloi taldean jokatzen du. Asteburu honetan Estatu espainiarreko maila gorenera, Asobal ligara, igotzea lortu dute. Nola joan ziren ospakizunak? Partida bukatu zenean, Artalekutik udaletxera jaitsi\nOstadarrek Nafarroara irteera antolatu du iganderako\nOstadar mendi taldeak Irurtzungo ipar-ekialdeko mendietara irteera antolatu du iganderako. Legunbetik irtengo dira eta Arriaundi (942 metro), Mendurrotz (916) eta Zarratzmendi (887) tontorrak bisitatuko dituzte. Autobusa 07:30ean irtengo da Correosetik.\nEkainaren 20an errefuxiatuentzat diru-bilketa\nArcelorreko langileekin Avilesera joateko autobusa, doan\nArcelorreko langileek protesta egingo dute larunbatean Avilesen, hango lantegiko Corriente Sindical de Izquierdas sindikatuarekin batera, Zumarragako lantegiaren itxieraren eta enpresaren politikaren aurka. Ekitaldia 12:00etan izango da. Udalek autobusak jarri dituzte,


Deskargatzeko dokumentoak – 2 orrialdea – Bizi !\nCategory: Deskargatzeko dokumentoak\nmaiatza 03 2012\nNicolas Sarkozy-ren partitze poteoa Igande honetan, maiatzaren 6an, 18:00etatik goiti Baiona Ttipian\nFiled under Deskargatzeko dokumentoak, Harrera, Kanpainak\nBizi–k Nicolas Sarkozy-ren partitze poteo bat antolatzen du igande honetan, maiatzaren 6an, 18:00etatik goiti Baiona Ttipian. Bistan dena, partitze poteo ospatzeko, ez dugu ahantzi behar bidai txartela bozkakutxan ezartzea! Zintzur bustitzeak, talo eta pintxoak, erakusketak eta animazio ugari eskainiak izanen dira Baiona Ttipiko leku desberdinetan. Hitz-ordu nagusia Tonneliers karrikako Patxokian gertatuko da, hor Simon Kouka …\nSarkozy kanpora, Baionako ZUPan!\nFiled under Argazkiak, Deskargatzeko dokumentoak, Harrera, Kanpainak\nGoiz honetan, Bizi!ko hamabost bat militantek Baionako Sainte-Croix auzoko Gaskoinen Plazako merkatua animatu dute Liliane izeneko eta 500 euroko txartelez mukurru betea zen maleta eramaiten zuen Nicolas Sarkozy faltsu baten inguruan. Hainbat aldiz jokoan sartu diren oinezkoen erasoer erantzun behar ukan duten 5 bizkar-zainez inguratua zen. Denbora hortan, beste militante batzuk “Sarkozy …\nApi 19 2012\n« Sarkozy kanpora, milesker Baiona! » kanpaina\nLarunbata, apirilaren 21eko ekintza, apirilaren 28ko larunbatera atzeratua da «Sarkozy kanpora, Milesker Baiona!» kanpainaren karietarat azken momentoko hainbat berri: &nbspAzken bosturtekoaren bilan sozial eta ekologikoa musikan eman behar zuen Carla B. et Nicolas S. bikote famatua behartua izan da bere bira atzeratzerat eta ondorioz larunbata, apirilaren 28an, goizeko 11etan eginen du beren emanaldia …\nBizi osagarri onean!\nFiled under Deskargatzeko dokumentoak, Harrera, Koordinaketa\nOts 25 2012\nProposatu eta eragin\nFiled under Deskargatzeko dokumentoak, Harrera, Prentsa agiriak\nBizi ! mugimendu altermundialistak prentsaurreko bat eskaini du larunbat honetan otsailaren 25an Baionan. Zonbait iritzi eta proposamen aurkeztu ditu tokiko aktualitateari lotuak diren gai garrantzitsu batzuetaz : « dena bide »-ari alternatiba eskasak (autobusak, tokiko treinak, merkantzia trein garraioak, txirrindula garatzeko politikak…), Ikea zentro komertzialaren plantatzea, bereixketa mekano biologikoaren zentroaren plantatzea Baionan eta Sarrikota Pean. Mugimenduak iparraldeko ondarkinen biltze …\nOts 09 2012\nMiliar bat minuta bat irabazteko, merezi dutalako!\nFiled under AHTaren kontrako Koordinaketa, Argazkiak, Bideoak, Deskargatzeko dokumentoak, Harrera\nIkuskizun berezia gertatu da ostegun huntan otsailaren 9an Baionako komertzio eta industria ganbararen aintzinean : Akitaniako komertzio ganbaren gomitatuek ez dute lortu gela betzea, AHT-aren aldeko lobbyari oihartzuna emaiteko. Bainan buruzagi, trader eta koadro gazte dinamiko batzu kuraiaz beterik kanpoan egon dira, nahiz eta negu gorriko hotza izan eta haien parean AHT treinbide berri …\nUzt 15 2010\nOren bat egunean lan egin\nFiled under Deskargatzeko dokumentoak, Harrera, Lana\nIgandeko lanari buruzko legearen lehen urtebetetzea kari, Bizi!-k lan denboraren murrizketa masiboaz liburu bat argitaratzen du. Ministroen Kontseilu aintzinean badu bi egun aurkeztua izan dela erretretaren adinaren gibelatzeari buruzko lege proiektua, 2010ko uztailaren 15a ostegun huntan berriz badu urte bat Frantziako Asanblada Nazionalak igandeko lana orokortzeko legea bozkatu zuela. Bizi!-k urtebetetze horren orroitaraztea erabaki du …\nEka 11 2010\nIpurtargia 2 Operazioa\nFiled under Deskargatzeko dokumentoak, Ekintz, Harrera, Kontsumo arduratsua - Zero Zabor\nEkainaren 9an asteazken huntan, Bizi!-k bigarren ipurtargi operazio bat burutu du Angelutik Donibane Lohitzunerat, Bidarte eta Getaritik pasatuz. Kargatzeko: – Ipurtagia 2 operazioaren prentsagiria : – Saltokietan utzi eskuorria: Gure ikus-espazioak, gero eta inbadituagoak, gure gain-kontsumitze ohiturak elikatzen ditu. Liluragarria, material beti gehiago erostea bultzatzen gaitu, gure funtsezko beharretatik urrunduz. Egia baldin bada ere saltokien …


Adostasunezko dibortzioa notarioaren aurrean\nIragan uztailaren 23an Borondatezko Jurisdikzioaren 15/2015 Legea, uztailaren 2koa, jarri zen indarrean. Lege berriak hainbat berrikuntza dakar. Horietako bat ezkontideak notarioaren aurrean adostasunez dibortziatzeko (edo banantzeko) aukera da. Notarioaren aurrean eskritura publikoa sinatu dezakete, beti ere, adostasunezko dibortzio bada eta adingabeko seme-alabak edo gaitasunak judizialki mugatuta dituzten seme-alabak ez badituzte. Onarpena idazkari judizialen aurrean ere sinatu daiteke.\nEskritura publiko horretan ezkontideek dibortziatzeko nahia adieraziko dute eta dibortzioaren hitzarmen arauemailea jasoko da.\nNotarioa aukeratu daiteke: Ezkontideek azken egoitza erkidean zegokien notarioarengana edo eskatzaile bietako baten ohiko egoitzari dagokion notarioarengana jo dezakete.\nBiek batera joan behar dute eskritura sinatzera, jardunean dagoen abokatuz lagunduta. Haren aurrean eta legezko-aholkularitza jasota, abokatuak –edo abokatuek- ere eskritura sinatuko dute.\nHitzarmen arauemaileari dagokionez, orain arte ohiko jarduna izan ez den betebeharra ezarri zaie notarioei: hitzarmena baloratzea. Ezkontideek idazkari judizialaren zein notarioaren aurrean akordioak formalizatzen dituztenean, hark uste badu hitzarmenak alde bietako bat edo ukitutako emantzipatutako seme-alaba adingabe zein adin nagusikoren bat kaltetuko duela, sinatzaileei horrela jakinaraziko die eta espedientea bukatutzat emango du. Ezkontideek kasu horretan bakarrik jo ahal izango dute epailearengana, hitzarmen arauemailearen proposamena onar dezan.\nAuzi horrek hurrengo kezka eragiten digu: Zer gertatuko litzateke, baldin eta notario batek dibortzioa ukatu eta ezkontideek sinatzeko arazorik ez duen beste batengana jotzen badute, era horretara epaileak hitzarmenaren edukia ezagutu dezan eragotziz? Oraingoz, galderak ez du erantzunik.\nAdin nagusiko edo emantzipatutako seme-alabek “diru-sarrera propiorik ez dutelako edo familiaren egoitzan bizi direlako eurei eragiten dieten neurriekiko” adostasuna adierazi beharko dute . (KZren 82.art.) Onespena ezinbestekoa da. Ez badago, ezin dira onartu ez hitzarmena ez eta dibortzioa ere. Horregatik, eskritura sinatzeko unean bertan egon beharko dute. Legeak ez du aurrez-aurre egotea exijitzen, hortaz, ahalordea duen ordezkari bat joan daiteke.\nEskritura sinatu ostean, Erregistro Zibilaren 61. artikulu berrian ezarritakoaren arabera, bide telematikoen bidez Erregistro Zibilera bidaliko da. Erregistroek oraindik horretarako bitartekorik ez dutenez, kopia eskuetsia paperean bidaliko da.\n2015ko uztailaren 27ean argitaratua. Honi buruz gehiago irakurri: Araudien azken berriak. Iruzkin bat egin.\nZigor Kodearen erreformaren gakoak\nUztailaren 1ean, Zigor Kodearen erreforma indarrean jarri zen.\nTestua martxoaren 26an onartu zuen Diputatuen Kongresuak, eta horren bidez, araua aldatu eta eguneratu egingo da.\nHauek dira 2015eko uztailaren 1etik indarrean dagoen Zigor Kodearen erreformarako Lege Organikoaren zenbait berrikuntza nabarmen:\nBerrikus daitekeen espetxealdi iraunkorra: Erreforma berriak gehitu duen berrikus daitekeen espetxealdi iraunkorra aparteko astuntasuna duten kasuei bakarrik ezarriko zaie, hala nola: bereziki larriak diren erailketak, Estatuburuaren edo bere oinordekoaren hilketa, atzerriko Estatuburuen hilketak eta genozidio edo gizateriaren aurkako delitu kasu larrienak. Auzi horietan bidezkoa izango da salbuespenezko erantzuna ematea eta iraupen zehatzik gabeko espetxe-zigorra ezartzea (espetxealdi iraunkorra), beti ere, berrikusteko aukerarekin.\nZigorra betearaztea: Erreformak zigorraren betearazpena eteteko araudia egokitu du, espetxe-zigorraren betearazpena eteteko prozedura malguagoa izan dadin eta izapidetzea azkarragoa izan dadin. Helburu berdinarekin, erantzukizun zibilaren betearazpenaren balorazioa egiteko erregimena , eta espetxe- zigorra lurralde nazionaletik irteteko aginduagatik ordezkatzeko erregulazioa ere aldatu dira. Erregulazio berriak baldintzapeko askatasuna emateko kasuak bere horretan mantentzen ditu. Baina, espetxe-zigorra lehen aldiz ezarri zaienei eta espetxealdi laburra dutenek baldintzapeko askatasuna errazago eskuratzeko aukera izango dute.\nKonfiskatzearen erregulazioa: Delituetatik eratorritako aktiboak berreskuratzeko eta horien kudeaketa ekonomikoa eraginkorragoa izateko helburuarekin, bitarteko legalak erraztuko dituzten aldaketak egin dira. Onura ekonomiko handiak eragin ditzaketen eta denboran zehar luzatu diren delitu-jarduerei ere ezarriko zaizkie. Konfiskatze zabalduaren bitartez, epaile eta auzitegiek diru- irabaziak etengabe ematen dituzten delituak zigortzeko -drogak salerostea, terrorismoa edo kapitalak zuritzea, besteak beste - zigortuaren ondasunak eta delitu-jardueratik eratorritako efektuak konfiskatzea agindu dezakete. Beti ere, konfiskatutako efektuen jatorria zilegi ez dela adierazten duten arrazoizko zantzuak badaude.\nSexu-adostasunerako adina: Sexu-adostasunerako adina 16 urtera igo da. Haurren Eskubideei Buruzko Konbentzioak xedatutakoaren arabera, 16 urtetik beherako adingabeekin izaera sexualeko harremanak izatea delitua izango da. Salbuespena izango da harremanak dituen norbanakoak antzerako adina eta garapen edo heldutasun maila duenean. Bestalde, prostituzioaren aurkako delituei dagokienez, bereizketa garbiagoa egin da eta biktima heldua edo adingabea zein babes berezia behar duen gabeziadun norbanakoa bereizi dira. Bigarren kasuan, europako legeriarekin bateratzeko, zigorrak handitu dira ; ondorioz, haurren prostituzioari lotutako kasu kaltegarrienei aurre egiteko astungarri berriak zehaztu dira.\nOndarearen aurkako delituak: Jabegoaren eta ondarearen aurkako deituen erregulazioa ere aldatu da, berrerortze anitzei eta larritasun maila handiko delituei aurre egiteko. Helburu horrekin, ebasketa-falta kendu egin da eta ohiko delitugintza astungarria sortu da. Larritasun txikiko kasuak, falta izatetik delitu arin izatera pasa dira; hala ere, larritasun txikiko kasuak izateari utziko diote, baldin eta inguruabar astungarriren bat badago, zehazki, jabegoaren eta ondarearen aurkako delituak behin eta berriz egiten dutenak.\nJabego intelektualaren aurkako delituak: Erreformak ezarriko duen aldaketa berrien artean, jabego intelektualaren aurkako delituen erregulazioa dago. Aldaketak babes juridiko-penal egokia emateko helburua du, arlo hori babesteko dagoen Jabego Intelektualaren Legea alde batera utzi gabe.\nBabesa handitzeko, hurrengo aldaketak ezarri dira: erreproduzitu, plagiatu, banatu edo publikoki zabaldu bezalako egungo ohiko jokabideez gain, jabego intelektualaren eskubideak dituen norbanakoaren onespen gabe, obra edo prestazioa ekonomikoki ustiatzea zigortuko da. Horretarako, irabaziak lortzeko asmoa elementu subjektiboa irabazi ekonomiko zuzena edo zeharkakoa lortzeko asmoagatik ordezkatu da. Horren bidez, zuzenean aberastu ez baina etekinak zeharka ematen dituzten jokaerak zigortuko dira.\nAurrekariak ezabatzea eta indultua: Erantzukizun penala bete duten zigortuek, Justizia Ministerioari ofizioz edo alderdiak ala eskatuta, aurrekari penalak ezabatzeko eskubidea daukate. Beti ere, hurrengo baldintzak betetzen badituzte: delitu arinen kasuan, zigorra bete eta sei hilabeteko epean beste deliturik egin ez badute; zuhurtziagabekeriazko delituetan, zigorra 12 hilabetetik beherakoa izan bada eta bete ostean bi urteko epean beste deliturik egin ez badute; delitu arinen kasuan, zigorra hiru urtetik beherakoa izan bada, hiru urteko epea deliturik egin gabe; hiru eta bost urteko espetxealdia izan bada, hiru urte deliturik egin gabe; delitu larrien kasuan berriz, hamar urtez deliturik egin gabe egon beharko dira. Indultuari dagokionez, 1870eko ekainaren 18ko Legea, Indultua emateko Arauak ezartzen dituenari, xedapen gehigarria gehitu zaio; horren arabera, Gobernuak, sei hilabetez behin, emandako eta ukatutako indultuen txostena bidali beharko du Diputatuen Kongresura.\n2015ko uztailaren 6ean argitaratua. Honi buruz gehiago irakurri: Araudien azken berriak. Iruzkin bat egin.


Kontzeptu honek iPhone 13 bat erakusten du koska gutxiago eta kamera hobearekin | IPhone albisteak\nKontzeptu honek iPhone 13 bat erakusten du koska baxuagoa duena eta kamera hobea duena\nThe zurrumurruak eta filtrazioak iPhone 13-ri buruz hedabideen azalak egiten hasten dira. Urtero bezala, irailera hurbildu ahala, iPhone, hurrengo belaunaldia nolakoa izan litekeenaren inguruko datuak, zurrumurruak eta kontzeptu posibleak argitaratzen hasten dira. Oraingo honetan iPhone 13ren kontzeptu berria horrek aspalditik hitz egin diren bi alderdi biltzen ditu. Dirudi goiko koska murriztea eta kameren hobekuntza ere proiektatzen dira maila teknikoan eta diseinu mailan.\nIPhone 13 kontzeptuak hasten dira: irailerako atzerako kontaketa\nAgurtu koska txikienari, argazki hobeak ateratzeko aukera emango dion kamera berriari. MagSafe bateria, 1460 mAh-koa. Gainera, bateria handiagoa 1,5 aldiz gehiago irauten du.\nConceptsiPhone erabiltzaile ezagunak argitaratutako kontzeptu berri honek kolore laranja elektriko berria duen iPhone 13 bat erakusten du. Izan ere, bideoan zehar beste berritasun bat ikus dezakegu: koloretako MagSafe bateriak. Erabiltzaileak iragartzen du Applek duela astebete abian jarritako bateria hauek eskaini zitzakeela, iPhone 13ren kolorea duen markoa eta gainerako zuria gorputz zuri osoaren ordez orain merkaturatzen ari diren moduan.\nZurrumurruak itzultzen dira, iPhone 13-k beti pantailan estreinatuko du\nMaila estetikoan, iPhone 13 kontzeptua iPhone 12ren nahiko antzekoa da. Berezitasun bat izan ezik: kamerak. Gogoratu behar dugu angelu handia eta angelu ultra zabala soilik muntatzen dituen modeloaren aurrean gaudela eta, gaur egun, kamera horiek atzeko aldean posizio bertikalean daudela. Hala ere, lotura horretan ikusten dugu nola bi kamerak diagonalean begira egongo lirateke, flasha goiko eskuineko koadrantean eta mikrofonoa beheko ezkerrean utziz.\nAzkenean, eskertzen dugun beste berritasun handia da goiko ertzean pantailaren koska murriztea. Gogoratu koska edo koska hau Face ID konplexua dela, gailua desblokeatzeko datuak eskaintzeaz arduratzen diren kamera eta sentsore guztiak aurkezten dituena. Baliteke Apple-k sentsore horiek txikiagoak eta txikiagoak izatea konpondu ahal izatea. pantailaren handitze txikia izateko aukera ematen du iOS egoera barran espazio gehiago edukitzea bermatuz.\nArtikuluaren bide osoa: IPhone albisteak » IPhone terminalak » iPhone 13 » Kontzeptu honek iPhone 13 bat erakusten du koska baxuagoa duena eta kamera hobea duena\n13 urte baino gutxiagoko haurrentzako Instagram laster izango da errealitatea\nApple Watch Series 2 bat baduzu watchOS 8tik kanpo geratuko zara


Koldo Mitxelena Kulturuneak maiatzaren 25ean zabalduko ditu ateak berriro | Kultura | Naiz\n2020 MAI. 22 - 14:01h\nKoldo Mitxelena Kulturuneak maiatzaren 25ean zabalduko ditu ateak berriro\nKMKren irekieran fase desberdinak izango dira. Hasieran maileguak itzultzeko aukera izango da, gero maileguak eskatzeko eta ondoren maileguak zuzenean apaletatik aukeratu ahalko dituzte erabiltzaileek. Era berean, pixkanaka programazioa berreskuratuko dute.\nAstelehenetik aurrera aktibitatea berreskuratuko du Koldo Mitxelenak.\nBerrogeialdian Koldo Mitxelena Kulturunearen jarduera nagusia sare sozialen eta interneten bidez zerbitzu digitalak eskaintzea izan den arren, berriro ateak irekitzeko garaia iritsi zaie.\nAzaldu dutenez, higiene neurriei dagokienez, ireki aurretik, KMK-ko instalazio eta baliabideetan sakon desinfektatu eta garbitu dira aretoak, altzariak eta gainazalak, osasun arloko agintariek emandako gomendioei jarraikiz. Ateak irekitakoan, zentroa egunean hainbat aldiz garbituko da, eta berrogeialdian mailegatuta egon diren materialak desinfektatu egingo dira. Itzulitako materialak berrogeialdian jarriko dira apalategietara itzuli aurretik.\nBeste jarduketa batzuk ere aurreikusi dira, hala nola langileen babes pertsonala zaintzea, sarreretan gel hidroalkoholikoak jartzea, osasun informazioari buruzko kartelak jartzea, sarbidea mugatzea eta edukiera zehaztea.\nIrekitzeko egutegiari dagokionez, maiatzaren 25ean maileguak itzultzeko aukera irekiko da. Sarreran espazio bat egokituko da horretarako. Liburutegia ohiko ordutegian egongo da irekita: astelehenetik ostiralera 8.30etik 20.30era eta larunbatetan 8.30etik 14.00etara. Ekainaren 1etik aurrera, itzulketa zerbitzuaz gain, mailegu zerbitzuari berrekingo zaio, bi fasetan. Ekainaren 1etik 13ra maileguak aurrez erreserbatuta egingo dira soilik, katalogoaren bitartez, telefonoz edo aurrez aurre. Liburutegian bertan ere erreserbatu ahal izango dira dokumentuak, sarrerako informazio mahaian. Modu batera zein bestera, dokumentuen erreserba prestatutakoan, telefonora bidalitako mezu baten bidez jakinaraziko zaio erabiltzaileari eskaera prest duela.\nEkainaren 15etik aurrera ohiko mailegu zerbitzuari berrekingo zaio, eta apalategiak erabili ahal izango dira, nahiz eta jende kopurua eta zirkulazioa mugatuko diren. Kultur jardueren programazioa ere abiaraziko da erakusketa aretoan. Areto horrek funtzio bikoitza izango du: alde batetik, erakusketak hartuko ditu, eta, bestetik, hitzaldiak, biltzarrak eta abar hartzeko lekua eskainiko du (oraingoz jarduera aretoa ordezkatuko du).\nEkainaren bukaeran beste zenbait zerbitzu martxan jartzea aztertuko da, betiere egoeraren eboluzioaren arabera eta osasun arloko agintarien jarraibideak errespetatuz. Dagokionean emango dugu guztiaren berri.\nAurten KMK eraberritzeko eta bertako espazioak berrantolatzeko obrak aurreikusita bazeuden ere, datorren urtera atzeratzea erabaki dute.


Praktikatu beldurrik gabe — Gaztezulo\nPraktikatu beldurrik gabe\nPraktikatu beldurrik gabe Kirola praktikatzeko eta praktikarekin gozatzeko eskubidea denok dugu, baina gizarteko ereduak ikusita, badirudi soilik gorputz estandar batean sartzen direnek adierazi dezaketela. Topikoak apurtzen dituen yoga irakaslea da Jessamyn Stanley. https://www.gaztezulo.eus/albisteak/praktikatu-beldurrik-gabe https://www.gaztezulo.eus/albisteak/praktikatu-beldurrik-gabe/@@download/image/Captura de pantalla 2017-06-30 a las 15.08.28.png\nKirola praktikatzeko eta praktikarekin gozatzeko eskubidea denok dugu, baina gizarteko ereduak ikusita, badirudi soilik gorputz estandar batean sartzen direnek adierazi dezaketela. Topikoak apurtzen dituen yoga irakaslea da Jessamyn Stanley.\nJessamyn Stanley estatubatuarra yoga irakaslea da. eta bere burua definitzerakoan, “Emakumea, beltza eta obesoa” dela adierazten du lasai asko. Milaka jarraitzaile ditu sare sozialetan, eta egungo estetika irizpideetatik kanpo dauden gorputzak ikusaraztea eta gorputz horiek guztiek lotsarik sentitu gabe yoga egin dezaketela adieraztea du helburu.\nYogak kirolean aritzeko indarra eta gaitasuna duela erakutsi dio Stanleyri. Aldarrikapena ez zuen hasieratik abiatu; yoga egiten hasi zenean sareetan irudiak partekatu zituen, beste zaleekin teknikak elkarbanatzeko, eta orduan hasi zitzaizkion milaka mezu iristen. Mezu positibo eta negatiboen artean, Stanleyk ehunka jarraitzaile inspiratu ditu, pertsona lodi bat halakoak egiten ikusitera ez gaudelako ohituta. Orduan erabaki zuen gorputz aktibismoari ekitea.\nGorputz guztientzako yoga. Ahaztu beldurrak, esterara igo eta maitatu zure gorputza. liburua argitaratzearekin batera, Yotubeko kanalean sekulako arrakasta dauka Stanleyk. Argi aldarrikatzen du bere filosofia: “Bestelako gorputzak normalizatzea da lehentasuna. Yoga tresna ona da ni bezalako jendeak bere burua onartzeko eta autoestimua berreskuratzeko. Argi eduki behar dugu ez diogula gure buruari ‘nola ikusten naiz’ galdetu behar, ‘nola sentitzen naiz’ baizik”.


Bootcamp jardunaldiak arrakasta handia izan du Balmasedan - Enkarterri Open Lab Agroalimentario\nBootcamp jardunaldiak arrakasta handia izan du Balmasedan\nBy ADR enkarterrialde\t12/12/2019 No Comments\n30 lagun inguruk eta 19 ekimenek egin zuten bat Enkarterriko lehen Bootcampean. Azaroaren 27, 28 eta 29an egin zen, Balmasedako Horkasitas jauregian.\nEnkarterri Open Lab proiektuaren lehen ekimena izan zen. Proiektu hori urrian aurkeztu zen Enkarterriko herrian, Enkarterrialde LGAren eta Balmasedako Udalaren eskutik.\nJardunaldiek arrakasta handia izan zuten, eta, horrenbestez, Bizkaiko Foru Aldundiak lankidetzan berrikuntza sustatzeko Elkarlanean 2019 programaren barruan finantzatu duen ekimen hau, dagoeneko, berrikuntzako lan-ildo estrategikotzat hartzen da nekazaritza-elikagaien sektorean.\nLehen Bootcamp hau DOT S. Coop.ek eman zuen, eta hainbat erakundek bultzatu zuten: BBK Fundazioa, Basque Culinary Center, Eroski eta Leartiker. Gainera, erakunde horiek, bultzatzaile ez ezik, funtsezko kide bihurtu ziren hiru egun horietako egitaraua gauzatzeko, zeinean landu baitziren gastronomiaren, nekazaritzaren, osasunaren, ongizatearen eta jasangarritasunaren alorretan berrikuntza sustatzen duten proiektuak.\nEsnearen sektorearekin lotutako eskualdeko enpresek ez zuten galdu aukera kontsumitzaile eta berrikuntzako joera berriei buruz berba egiteko hitzordura joateko, ez eta balio proposamenak definitzea, produktu berriak sortzea edo produktuaren eraginaren edo diseinuaren ekintzak berbagai izan zituen hitzordura joatekoa ere. Azken egunean, parte-hartzaileek proiektu interesgarri honen ondorioetan parte hartu ahal izan zuten.\nEnkarterrialdek, DOTek eta ekimen hau posible egin duten gainerako erakunde eta pertsonok eskerrak eman nahi dizkiegu bertaratzeagatik eta egin zituzten ekarpenengatik, eta gonbit egiten diegu, gure eskualdean, esnearen sektore berritzaileago bat lortzeko lanean jarrai dezaten.\nPrevious PostENKARTERRI OPEN LAB/BIZI MARTXOAN. Nekazaritzako elikagaien berrikuntzari buruzko jardunaldiak Balmasedan\nNext Post"Esne-sektorean berrikuntza aktibatuz. RIS3"\nADR EnkarterrialdeUncategorized @eu\nEnkarterri Open Lab 2020 Nekazaritzako Elikagaien Berrikuntza Sariaren lehen edizioa\nNekazaritzako elikagaien berrikuntzako jardunaldiak on line formatua itzuli dira\nNola lortu bertako produktuak etxetik\n© 2020 Enkarterri Open Lab Agroalimentario.\nEpamaia Enkarterri Open Lab 2020


2015-12-20. Zegamako apeaderotik atera gara. Ez dugu asko begiratu behe aldean dauden pista ugarien nondik norakoak, baina intuizioz eta sorte apur batekin, lortu dugu anabasa horretatik irtetea eta korrikalari baten explikazio zehatzak jaso ondoren, txabola eder honetatik igaro den pistatik goaz goruntz.\nBeste txabola eta iturri honetara heltzerakoan Andraitzetik behera datozen Maratoiaren markekin egin dugu topo. Hemen, txabolaren atzetik ezkerrera hartu eta laster egin dugu berriz topo Maratoiaren borobil horiekin eta, metro batzuk gorago, Kilometro Bertikalaren borobil gorriekin.\nHoneraino ez dakigu nolakoa den KmBaren ibilbidea, baina hemendik gora benetan bertikala da.\nMarkak jarraitzen. Bertikala izateaz gain, lurreko orbelak asko gogortzen dute igoera.\nLaster goaz irtetera pagaditik.\nAitxuri eta Irauleren azpian dagoen zirkoan. Guk Aitxurira zihoala uste genuen, baina sorpresaz, eskuinean ikusten den korridore-kanaletik gora dihoaz markak.\nHemen ere malda handia dago.\nBehera begira. Hortik atera gara. Zegama oso behean geratzen da.\nIrauleren azpian. Hemendik Aitxurira dagoen igoera ezagutzen dugu, beraz markak jarraituko ditugu korridoretik.\nAldapa latza. Batzutan lau hankatara igotzeko bezala. Ez da samurra izango hemendik igotzea konpetizioan. Eta bustita badago...\nAzkenengo metroak Irauleren eskuineko bretxara heltzeko.\nItxura ederra dauka Aitxurik hemendik. Igoera hori ere dotorea da.\nBretxatik behera begira. Hau da korridore-kanala. Gogorra.\nArbelaitzera dihoan ertzean. Alde honetan haize nahiko zakarra. Beste aldean babesean egon gara.\nAskotan egin dugu gailurreri hau, batera eta bestera, baina hala ere gustora goaz.\nAndraitz eta Butreaitz arteko mendilerroa, eta Anboto eta Udalaitz atzean.\nTontorreko buzoiarekin. Aitxuri atzean.\nMendizaleak Aitxuriren tontorrean.\nArbelaitz atzean utzi eta Andraitz pasabideruntz goaz.\nAndraitzen. Hemen berriz egin dugu topo Maratoiaren marka horiekin, eta hauek jarraituz jetsiko gara igoeran ikusi dugun txabola eta iturrirarte.\nZeru koloretsua daukagu.\nHormak eta monolitoak gure gainean.\nPagadian, orbel artean. Toki batzutan belauneraino sartzen gara.\nBidegurutzea. Gu eskuinetik behera markak jarraituz.\nUraren kanala. Txabolatik behera igoeran egindako ibilbide bera egin dugu.\nZegamatik agur esan diogu Aitzgorriri eta gaur egindako ibilbideari. Igoera gogorra baina erakargarria.\nEgilea: Mendikolore ordua: 13:18 iruzkinik ez:\nEgilea: Mendikolore ordua: 13:30 1 iruzkin:


Mugarri bi, emakume idazleen historian | El Correo\nZurekinMugarri bi, emakume idazleen historian\nMugarri bi, emakume idazleen historian\nGure garaian garbi dago euskal emakume idazleek garrantzia nabarmen irabazi dutela\nEmakume baten idazten erakusten duen marrazkia. / Alfonso Berridi\nJON KORTAZAR Sábado, 3 marzo 2018, 00:11\nEuskal Literaturaren historiaz dihardugunok ezinbestekoa izaten dugu aldien banaketa egitea, edozein historiagilek egiten duen moduan, bestalde. Ludmila Jordanova historiagileak adierazi duenez, aldi bat eta bestea marrazteko orduan, baldintza bi hartu behar ditu aintzat beti historiagileak: ikuspegi talaiak (vantage points) lehenetsi eta «markatzaile sinbolikoak» hautatu, gure kasuan, literaturaren historian «giza ekintzen lanen bidez iraganaren irakurketa osatzeko».\nGure garaian garbi dago euskal emakume idazleek garrantzia nabarmen irabazi dutela. Aspaldian da ezagun Elkar argitaletxeak erabili izan duen estrategia. Martxoa bihurtu du emakume idazleen hilabete-plataforma. Martxoan argitaratu ditu emakume idazleen lehen lanak, CAF Idazle berrientzako beka edo Joseba Jaka sorkuntza beka profitatuz. Estrategia hori jarraitu zuten Alberdania eta Erein argitaletxeek ere. Ondoren, Elkarrek ez du hutsik egin.\nNire ustez, baina, ez da lehen aldia azpimarra hau egiten dudana; badira ikuspegi talaia nagusi bi, emakume idazleen historia egiteko orduan. Bata 2014an gertatu zen, nahiz eta urte horri ez zaion aipamen handirik egin, egia baita urte luzeetan euskal literaturaren historia asko (edo nahi bada, batzuk) argitaratu ondoren, ez dagoela merkatuan euskal literaturaren beste historia asko plazaratzeko tokirik. Bestea orain gutxi amaitu dugun 2017koa dugu.\nZer gertatu zen 2014an? Bada kontagintzan, eta baita poesian ere, emakume idazleen lan ugari agertu zirela gure plazan. Uda aurretik (jakin bai baitakigu euskal sorkuntza, liburuen argitalpen urtean, aro bi direla: martxotik ekainera lehena, eta uda ostetik Durangoko Azokarainokoa, bestea) bost emakume idazlek eman zuten beren lana argitara. Martxo inguruan ezagutu genituen: Ana Malagonen (1978) 'Lasai, ez da ezer gertatzen', Danele Sarriugarteren (1989) 'Erraiak', Ana Jakaren (1973) 'Ez zen diruagatik', Garazi Kamioren (1979) 'Orube abandonatuak' eta Alaine Agirreren (1990) 'Odol mamituak'. Guztiak Elkarrek argitaratuak. Uda aurrean, Ereinek argitaratu zuen Irati Goikoetxearen (1984) 'Andraizea'. Sei idazle, eta haien artean, Irati Goikoetxea eta Kamio ziren ezagunak, beste laurak berriak, eta bik arrakasta handia izan zuten. Epe horretan hiru gizonezkok argitaratu zuten.\nUda ondoren, lau idazle ezagunen lanak agertu ziren. Ana Urkizaren (1969) 'Mamuak' (Elkar), Yolanda Arrietaren (1963) 'Argiaren alaba' (autoedizioa, Bizkaiko Diputazioaren laguntzarekin), Ixiar Rozasen (1972) 'Beltzuria' (Pamiela) eta Arantza Urretabizkaiaren (1947) 'Zuri-beltzeko argazkiak' (Pamiela), kronika autobiografikoa. Agian arrakasta ez zen guztiz erabatekoa, baina Yolanda Arrietak Euskadi Saria irabazi zuen (Haur eta Gazte Literatura alorrean). Aldi horretan, sei gizonezko izan ziren bere lan narratiboa argitaratu zutenak. Tartean Atxaga, Peruarena, Elorriaga edo Mendiguren.\n2014a joria izan zen emakumezkoen lan narratiboen aldetik. Mugarri bat egiteko beste. Hamar idazlek eman zuten beren sorkuntza ezagutzera. Berriak asko, lan estimagarriak ugari. Eta hala eta guztiz ere, pasatu zen 2014 hura eta ez diogu kasurik egin. Zer gertatu zen Durango heldu zenean? Bada gizonezkoek egindakoa lehenetsi zela eta horiek bete zutela aipatuen eta salduenen tokia.\nBigarren mugarria, 2017 joan berrian jarriko nuke. Agian emakumezkoen lana ez da 2014koa bezain ugaria izan. Baina 2014 hartan ez bezala, zer gertatu da Durangoko Azoka heldu denean? Bada emakumezkoek hartu dutela salmenten eta aipamen kontuetan lehen postua. Hor dira Eider Rodriguezen (1977) 'Bihotz handiegia' ipuin bilduma, Arantxa Iturberen (1964) 'Honetara ezkero' mikronarrazioen antolamendu eskergarria eta Uxue Alberdiren (1984) Jenisjoplin nobela. Hirurak Susan argitaratuak. Horiei gehitu behar zaie Maixa Zugastiren lehen nobela argitara berria: ‘L.A.A.’ Zer gertatu da iaz? Bada haiek direla salduen zerrendetan aipatuenak. Eta horrek ikusgarri bihurtu du idazle hauen lana.\nMugarri bi euskal literaturaren historia: 2014, ugari agertzea; 2017, bermatzea.\nAlkateak eskatuko du Oroimenezko Zentroan martxoaren 3ko biktimak ere sartzeko Genero indarkeria


Cercy-la-Tour - Wikipedia, entziklopedia askea.\nCercy-la-Tour Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 2.061 biztanle zituen.\n46° 52′ 07″ N, 3° 38′ 42″ E / 46.8686°N,3.645°E / 46.8686; 3.645Koordenatuak: 46° 52′ 07″ N, 3° 38′ 42″ E / 46.8686°N,3.645°E / 46.8686; 3.645\nSaint-Gratien-Savigny, Diennes-Aubigny, Fours, Montambert, Saint-Hilaire-Fontaine, Thaix eta Verneuil\n1.730 (2018ko urtarrilaren 1a)\n929 (%53.7) 817 (%47.2)\n2007an Cercy-la-Tour udalerrian erroldatutako biztanleak 2.061 ziren. Familiak 963 ziren, horien artean 369 pertsona bakarrekoak ziren (159 bakarrik bizi ziren gizonak eta 210 bakarrik bizi ziren emakumeak), 331 seme-alabarik gabeko familiak ziren, 209 seme-alabak dituzten bikoteak ziren eta 54 seme-alabak dituzten guraso-bakarreko familiak ziren.\n2007an 1.163 etxebizitza zeuden, 974 familiaren etxebizitza nagusia ziren, 89 bigarren erresidentzia ziren eta 100 hutsik zeuden. 907 etxeak ziren eta 254 apartamentuak ziren. 974 etxebizitza nagusietatik 615 bere jabearen bizilekua ziren, 336 alokairuan okupaturik zeuden eta 22 doan lagata zeuden; 13 etxek gela bat zuten, 87 etxek bi zituzten, 236 etxek hiru zituzten, 306 etxek lau zituzten eta 332 etxek bost zituzten. 689 etxek euren parking plaza propioa zuten azpian. 486 etxetan ibilgailu bat zegoen eta 291 etxetan bat baino gehiago zituzten.\nCercy-la-Tour udalerriko biztanleria-piramidea 2009an .\n2007an lan egiteko adina zuten pertsonak 1.212 ziren, horien artean 852 aktiboak ziren eta 360 inaktiboak ziren. 852 pertsona aktiboetatik 739 lanean zeuden (412 gizon eta 327 emakume) eta 113 langabezian zeuden (55 gizon eta 58 emakume). 360 pertsona inaktiboetatik 166 erretiraturik zeuden, 80 ikasten zeuden eta 114 "bestelako inaktibo" gisa sailkaturik zeuden.\n2009an Cercy-la-Tour udalerrian 936 unitate fiskal zeuden, 1.932 pertsonek osaturik. Pertsona bakoitzeko diru-sarrera fiskalaren mediana urteko 15.507 euro zen.\n2007an zeuden 105 komertzioetatik, 1 erauzte enpresa zen, 4 janari enpresak ziren, 1 garraiorako elementuen fabrikazioko enpresa zen, 3 bestelako produktu industrialen fabrikazioko enpresak ziren, 15 eraikuntza enpresak ziren, 27 ibilgailuen saltze eta konpontze enpresak ziren, 6 garraio enpresak ziren, 8 ostalaritza eta jatetxe enpresak ziren, 3 finantziazio enpresak ziren, 2 higiezinen enpresak ziren, 14 zerbitzu enpresak ziren, 13 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 34 zerbitzu publikoetatik, 1 jendarmeria zen, 1 posta bulegoa, 1 banku bulegoa, 4 ibilgailuen konpontzeko eta nekazaritza tresnetako lantokiak, 2 autoeskolak, 1 igeltseroa, 1 margolaria, 2 zurginak, 5 iturginak, 4 argiketariak, 3 ile apaindegiak, 4 albaitariak, 3 jatetxeak, 1 higiezinen agentzia eta 1 apaindegia.\n2009an zeuden 12 establezimendu komertzialetatik, 1 supermerkatu zen, 1 120 m2 baino gutxiagoko denda zen, 4 okindegiak, 1 harategi zen, 1 liburu denda zen, 1 arropa denda zen, 1 altzari denda zen eta 2 lore-dendak ziren.\n2000. urtean Cercy-la-Tour udalerrian 31 nekazaritza-ustiategi zeuden, 2.192 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Cercy-la-Tour udalerrian Bigarren Hezkuntzako ikastetxe bat zegoen 141 ikaslekin.\nSaint-Gratien-Savigny (3,5 km)\nThaix (5,7 km)\nIsenay (5,8 km)\nVerneuil (6,7 km)\nMontigny-sur-Canne (7,0 km)\nDiennes-Aubigny (7,5 km)\nAzken aldaketa 9 otsaila 2021(e)an, 21:58(e)tan\nOrriaren azken aldaketa: 9 otsaila 2021, 21:58.


EKITEN topaketa. | Kimu Berri\nMondragon Unibertsitateak gaur Ekiten topaketa egin du 140 ikasleren aurrean, unibertsitateko ekintzaileentzako lehiaketa horren berri emateko. Edizio honetan, gainera, landa-ingurunea garatzeko ideiak sortzea sustatu nahi izan da. Hori dela eta, Mondragon Unibertsitateko erretoreorde Jon Altunak aurkezturiko topaketan Debagoieneko eta Debabarreneko landa-garapeneko agentzietako ordezkariak izan dira, eta beren landa-garapeneko estrategiak aurkeztu dituzte, datozen urteetan jorratuko dituzten bideak ezagutzera emateko. Ondoren, Mondragon Unibertsitateko Goi Eskola Politeknikoko antolakuntza-arloko irakasle-talde batek dinamika bat garatu du bertaratuekin, landa-ingurunea garatzeko ideiak sortzeko. Gero, ikasleek ideia horiek sakondu eta lehiaketan aurkeztuko dituzte.\nVIII. edizio honetan bi kategoria izango dira: Enpresa-ideia berriak eta Landa Ingurunea Garatzeko Ideiak eta Proiektuak. Kategoria bakoitzeko talde-irabazleak 1.000 euro eskuratuko ditu, eta bigarren eta hirugarren sailkatuek, berriz, 500 euro talde bakoitzeko. Lehiaketa urtez urte indarra hartzen joan da, eta ikasleen artean enpresa-ideia berriak eta espiritu ekintzailea sustatzea du helburu, baita diziplinarteko taldeen arteko lana bultzatzea ere. Proiektu bideragarrienak, eta enplegu eta aberastasun gehien sortzeko gaitasuna dutenak sarituko dira. Joan zen urtean, guztira 165 ikaslek 57 proiektu aurkeztu zituzten.\nAurkeztuko diren proiektuak ebaluatzeko irizpideak honako hauek izango dira: ideia horrek aberastasuna eta enplegua sortzeko izango duen inpaktua; proposamenaren bideragarritasuna; lan-taldearen diziplinartekotasuna, eta ideiaren originaltasuna eta izaera berritzailea.\nIkasleek bakarka edo gehienez lauko taldeetan parte hartu ahal izango dute, eta enpresa-jarduera berri baten inguruko ideia bat aurkeztu beharko dute. Parte-hartzaileak Mondragon Unibertsitateko edozein titulutako ikasleak, graduondoko ikasleak eta doktoretza egiten ari direnak izan daitezke.\nEnpresa Ideia Berrien lehiaketaren kasuan, aurkeztuko diren ideiak edozein diziplina akademikotakoak edo sektoretakoak izan daitezke, eta jarduera berrien, produktu, prozesu edo zerbitzu berrien eta negozio-ildo edo -eredu berrien inguruko ekintzailetzako ekimenak garatu ahal izango dituzte.\nLanda Ingurunea Garatzeko Ideien eta Proiektuen kategorian, landa-inguruneak eskaintzen dituen aukera anitzak aprobetxatzea bilatzen dute antolatzaileek, baita abeltzaintzako eta nekazaritzako sektoreekin lotura zuzena duten jarduerek eskaintzen dituzten aukerak aprobetxatzea ere. Horien barruan sartzen dira landa-inguruneko herrien garapena sustatuko duten produktu eta zerbitzuen ekoizpena helburu duten enpresa-proiektuak. Lehiaketak bi fase ditu: lehenengoan proiektua laburtuta aurkeztu beharko dute, formulario bat beteta, maiatzaren 19a baino lehen. Ondoren, bigarren fasera pasatzen direnek beren proiektuak sakonduko dituzte. Erabat landutako proiektua aurkezteko eguna 2014ko ekainaren 6a izango da.


Urtebeteko erronkan, izenematea zabalik - Kronika\nEUSKARA ARI DU ELKARTEA\nUrtebeteko erronkan, izenematea zabalik\nAbenduaren 2an aurkeztu zuten urtebeterako erronka, Tilosetan.\nWebgune berria martxan jartzearekin batera, izena emateko epea zabaldu du Euskara Ari Duk, ‘Baietz Hernanik!’ egitasmorako. Interneten, lokalean edo telefonoz apuntatu daiteke.\nOtsailaren 3an abiatuko da Baietz Hernanik! egitasmoa, Euskara Ari Duren eskutik. Egun horretatik aurrera, 11 hilabetez, erronkak betetzeari ekingo diote hernaniarrek.\nEta horretarako, dagoeneko zabalik dago izenematea. Asteartean ireki zuten epea, webgunea martxan jartzearekin batera: www.euskaraaridu.eus. Web orrian bertan apuntatu daiteke, formularioa beteta; Larramendi 11ko lokalean; edo 673 926 133 telefonora deituta.\nBakoitzak bere erronka, eta ekiteko hilabetea\nHizkuntza ohitura bat aldatzea da erronka, baina guztiek ez dute izango erronka bera. Norberak berea pentsatu behar du, eta hilabete bakoitzerako, erronka bana aukeratu dezake, gainera. Erronkari zein hilabetetan heldu ere, aukeran izango da. Horretarako, hilero zabalduko da izena emateko epea. Eta gero, hilean behin, partehartzaileei inkesta pasako diete emailez, erronkaren jarraipena egiteko, eta egitasmoak izan duen eragina baloratzeko. Bertan galdetuko zaie, erronka zein neurritan bete duten.\nErronkak ezberdinak izan arren, guztien helburua bera izango da: Hernanin euskeraz bizitzea. Horretarako, aldatu nahi dute ohitura, eguneroko harremanetan euskerara jotzekoa: «euskeraz dakigunok euskerari eutsi behar diogu, ahal den guztietan; eta euskeraz ulertu bai baina hitz egitea kostatzen zaigunoi, eskatu behar diogu, euskeraz dakienari, euskeraz jarraitzeko».\nBeraz, nabarmendu dute guztientzako moduko erronkak badaudela: «denok izango duzue parte hartzeko aukera! Animatu eta eman izena!».


Amuriza eta Elortza izango dira Bertsolari Txapelketako finalaurrekoen bigarren itzulian | durangon.com\nAmuriza eta Elortza izango dira Bertsolari Txapelketako finalaurrekoen bigarren itzulian\nIruñean eta Donibane Lohizunen kantatuko dute Amurizak eta Elortzak, hurrenez hurren, finalaurrekoen bigarren fasean.\nBertsolari Txapelketa Nagusiko finalaurreko lehen faseko laugarren saioa jokatu zen atzo arratsaldean lepo bete zen Durangoko Landako Gunean. Bertan lehiatu zen Miren Amuriza berriztarrak finalaurreko bigarren faserako txartela lortu zuen eta saioan erabaki zen ere fase horretan lehiatuko diren 18 bertsolariak.\nAmurizak 678,50 puntu lortu zituen eta saioko irabazle garbia izan zen Aitor Mendiluzek 740,50 puntu metatu zituen. Bertsolari berriztarrak lehia estua izan zuen hirugarren eta laugarren sailkatuekin, Jon Maiak baino bi puntu eta erdi gehiago bakarrik lortu baitzituen eta Oihana Iguaran baino zazpi puntu eta erdi gehiago. Bosgarren sailkatu zen Iñaki Apalategik 648 puntu bildu zituen eta berak lortu zuen hurrengo faserako azken txartela.\nDurangoko ekitaldiko seigarren partaidea Miren Artetxe hendaiarra izan zen eta lortutako 639 puntuek finalaurreko bigarren itzulirako ateak itxi zizkioten. Beste hiru finalaurrekoetan lortutako puntuengandik kanpoan gelditu diren beste bost bertsolariak Nerea Elustondo, Maddalen Arzallus, Aimar Karrika, Beñat Iguaran eta Nahikari Gabilondo izan dira.\nFinalaurrekoen bigarren itzuliko lehen ekitaldia domekan jokatuko da Amurrion eta bertan ez da eskualdeko ordezkaririk izango, agertokian Beñat Gaztelumendi, Etxahun Lekue, Jon Maia, Jon Martin, Nerea Ibarzabal eta Sustrai Colina egongo baitira.\nDonibane Lohizunen azaroaren 26an jokatuko den bigarren ekitaldian Igor Elortza durangarra egongo da eta berarekin batera Agin Laburu, Iñaki Apalategi, Jone Uria, Julio Soto eta Maialen Lujanbio lehiatuko dira. Elortza bigarren izan zen Bastidan jokatutako saioan eta bertan lortutako 703 puntuek behin behineko sailkapeneko hirugarren postuan jarri dute.\nFinalaurrekoen azken saioa Iruñean izango da abenduaren 2an eta behin behineko sailkapenean zortzigarren dagoen Miren Amurizak kantatuko du bertan. Iruñeko ekitaldian atzoko irabazlea Aitor Mendiluze eta laugarren sailkatu zen Oihana Iguaran izango ditu lehiakide eta beste hiru partaideak Aitor Sarriegi, Alaia Martin eta Unai Agirre izango dira.\nFase honetan lehiatuko diren hamazortzi bertsolarietatik zazpik lortuko dute finalerako txartela. Partaide bakoitzak finalaurreko bi saioetan lortutako puntuak batuko ditu eta puntu gehien lortzen dituzten zazpi partaideak izango dira abenduaren 17an BECeko agertokian, egungo txapelduna den Amets Arzallusekin batera.\nEtiquetasAitor MendiluzeAmets ArzallusIgor ElortzaIñaki ApalategiJon MaiaMaialen LujannioMiren AmurizaMiren ArtetxeOihana Iguaran\nAnterior: Amorebieta y Cultural consiguen unos empates que saben a poco\nSiguiente: El reconocido entrenador de balonmano Jorge Dueñas dirigirá al Ibaizabal infantil esta tarde\n¿Chica?, ¿chico?, ¿importa?


Jon Alberdik jokatuko du Promozio mailako buruz burukoaren finala - Azpeitia - uztarria.eus\nJulene Frantzesena 2022-05-07 09:14\nJon Alberdi artxiboko irudi batean.\nEmaitza gazi-gozoa izan zen anaientzat, baina gozatu egin zuten kantxan. Urduñan jokatutako finalerdian 22 eta 8 irabazi zuen atzo Jon Alberdik, eta beraz, hura izango da finalean. Salaberriaren kontra neurtuko ditu indarrak maiatzaren 21ean Iruñeko Labrit pilotalekuan jokatuko den finalean.\nBat gustura, eta bestea ez hainbeste, baina biak barrez. Halaxe bukatu zuten Alberdi anaiek atzo Urduñan (Bizkaia) jokatutako Promozio mailako Buruz Buruko Txapelketako finalerdia. Emaitza gazi-gozoa izan zen anaientzat, baina gozatu egin zuten kantxan. Batek irabazi behar, ordea, eta finalerako txartela anaia zaharrarentzat, Jonentzat, izan zen.\nAlde nabarmenarekin irabazi zuen hark norgehiagoka; izan ere, partida guztian aurretik izan zen. Markagailuak ere aldea agerian utzi zuen bukaeran: Alberdi 22 eta Alberdi II.a 8. Emaitza hori tarteko, bi aste barru, maiatzaren 21ean, Iruñeko Labrit pilotalekuan jokatuko den finalean izango da azpeitiarra. Salaberria izango du aurrez aurre.\nAtzo, partida amaitzean, adierazpenak egin zituen Alberdik, eta partida historikoa "polita" izan zen adierazi zuen. "Oroitzapen polita izango dugu anaiok, baina gehien bat, anaiari irabazi diodalako baino gustura nago finala jokatzeko aukera izango dudalako. Izan ere, bigarren mailako final hauxe falta zitzaidan jokatzeko". Bi asteotan "ahalik eta ondoen" prestatuko dela ere azaldu zuen hark.


Finalera sartzeko lehen urratsaren bila - Maxixatzen.eus\nFinalera sartzeko lehen urratsaren bila\nMaxixatzen.eus 2018-06-14 11:11\nEskuzko Herriarteko finalerdietako joaneko partidak jokatzeko, Azkoitiak Ataun jasoko du bihar, Gurea pilotalekuan. Oteiza Pilota Kirol Elkarteko pilotariak Donostia eta Hernani kanporatuta iritsi dira txapelketaren azken-aurreko fasera. Bihar, 22:00etan, Ataunen erabakiko den kanporaketa bideratu nahi dute azkoitiarrek.\n«Kanporaketa gogorra izango da. Oso lehiakorrak dira hiru bikoteak, eta partidak aurrera ateratzeko lana gogotik egin beharko dugu», azaldu dute Oteiza elkarteko kideek. «Ataun Gipuzkoako herri luzeena izan arren, biztanlez ez da horren handia. Hori kontuan hartuta, sekulako meritua dute ataundarrek horrelako taldea atera izana», azpimarratu dute.\nOteiza elkarteak emaitza onak lortuta joan nahi du Ataunera, eta horretarako herriko pilotazaleak izan nahi dituzte bidelagun. «Orain arte jende asko etorri da Gurea pilotalekura, eta berriz ere herritarren laguntza beharko dugu kanporaketa aurrera ateratzeko», adierazi dute azkenik elkartetik.


Kontsumitzailearen Nazioarteko Eguna: merkatu digital bidezkoagorantz | Consumer\nKontsumitzaileen Eskubideen Nazioarteko Eguna 1983tik aurrera egiten da, eta merkatu digitaletan eta merkataritza elektronikoan egiten da aurten\nMerkataritza elektronikoa edo e-commerce etengabe hazten ari da. 2016ko datuek munduko salmentak 1,5 bilioi eurotan zifratzen dituzte, eta sektoreko adituek uste dute 2020an bikoitza izango dela. Bi urte barru, merkataritza digitalak hiru bilioi euro baino gehiago eramango ditu urtean. Ikuspegi horren arabera, mugikorretik egindako erosketen gehikuntzari gehitzen badiogu, Kontsumitzailearen Nazioarteko Egunean iruzur eta iruzur digital ohikoenak salatzea eta merkatu digitaletan pertsonen sarbidea eta segurtasuna bermatzea da kanpainaren ardatza.\nJohn F. Kennedy, gizakia Ilargira iritsi zela imajinatu zuen eta ikusteko bizi ez zen Estatu Batuetako presidenteak ere, egoera bat pentsatu zuen, non estatuek erraz maula egin baitzioten, estatuek inolako kontrolik edo konponbiderik jartzen ez bazuten. 1962an, duela mende erdi baino gehiago, diskurtso bat jaurti zuen, eta, oraindik ere, indarra galdu beharrean, inoiz baino beharrezkoagoa da: “Definizioz, guztiok gara kontsumitzaileak – seinalatu zuen. Hori da, hain zuzen ere, eragiten duen talde ekonomiko handiena, ia erabaki ekonomiko publiko eta pribatu guztiek eragindakoa. Hala ere, talde garrantzitsu bat osatzen dute, eta haren iritziak askotan ez dira entzuten”.\nHorrela hasi zen Kennedy Kongresuan zuen esku-hartzea. Bertan oinarrizko lau eskubide proposatzen zituen kontsumitzaile guztiak babesteko:\nSegurtasunerako eskubidea, osasunerako edo bizitzarako arriskutsuak diren produktuen merkaturatzetik babesteko.\nInformazio argi eta egiazkoa jasotzeko eskubidea; publizitate, informazio edo etiketa iruzurrezko, engainagarri edo nahasien eraginpean ez egoteko eskubidea.\nAukeratzeko eskubidea; ahal den neurrian, prezio lehiakorretan produktu-aniztasuna izatea. Kalitatezko produktuak eta zerbitzuak prezio onean egotera ere.\nGobernuak, auzitegiek eta enpresek kontsumitzaileen interesak aintzat hartzeko eskubidea.\nHitzek ibilbide luzea izan zuten. Kontsumitzaileen oinarrizko eskubideen zirriborroa izan ziren, eta, gaur egun, herrialde askotako legeriaren zati dira, baita gurea ere. Espainiako Konstituzioaren 51. artikuluan aitortzen dira, Osasun, Gizarte Zerbitzu eta Berdintasun Ministerioak zehazten duen bezala.\n2018: Merkatu digitalak eta merkataritza elektronikoa hobetzea\nHiru urte barru, munduko txikizkako salmenten% 15 baino gehiago merkataritza elektronikoaren bidez egingo dira. Aldi berean, planetako biztanleen erdiek ez dute Interneterako sarbiderik. Gainera, kontsumitzaileek ez dute ezjakintasun, segurtasun falta eta konfiantzarik, eta beldur dira on line erosten dutenean iruzur edo maula egingo dietela. Consumers International-en arabera, kontsumitzaileen% 70ek uste du ordainketa digitalak seguruak ez direla, eta internauten% 49k, berriz, linean erosten du konfiantza falta.\nHori dela eta, aurten Kontsumitzailearen Nazioarteko Egunean hiru aldiz aldarrikatzea ez da bakarra:\nInterneteko sarbide segurua eta bidezkoa, pertsona guztiek Sareko zerbitzu irekiak, irekiak eta kalitate onekoak izan ditzaten; gune estu-estu batera sarbidea mugatzen duten edo datu bidegabeak ezartzen dituzten lineako zerbitzuen hornitzaileei oztopoak jartzeko ere bai.\nIruzurren eta iruzurren aurkako ekintzak, kontsumitzaileei eragiten dieten praktika desleialak, segurtasunik gabeak eta etikoak saihesteko.\nLineako babes hobea, indartsuagoa eta eraginkorragoa, kontsumitzaileek merkatu digitalean segurtasunez eta konfiantzaz goza dezaten.\nMerkataritza elektronikoaren arrisku ohikoenak\nKontsumitzailea Babesteko eta Legea Aplikatzeko Nazioarteko Sarearen (ICPEN) arabera, delitu digital batzuk beste batzuk baino ohikoagoak dira. Econsumermer.gov-en, erakunde honek nazioarteko iruzurrak jakinarazteko sortutako atariak haien erregistroa darama.\nDenda faltsuak mehatxu ohikoenetako bat dira. “Merkataritzako web orri faltsuek diseinu eta formatu sofistikatuak erabil ditzakete, bai eta lapurtutako logotipoak eta domeinu-izenak ere. Horietako batzuk, batez ere, ordaintzeko metodoaren bidez identifikatu daitezke, edo URLren anomaliak direla medio, baina ez da agerikoa kontsumitzaileentzat”, adierazi dute Consumers International enpresak.\nPlataforma legitimoetako iruzurrak ere oso ohikoak dira. Maula esaten zaio ez jasotzeari\nordaindua, eskatutakoaz bestelako zerbait iristea edo artikulu faltsuak jasotzea. Eta hori zerbitzu guztietara ere hedatzen da: adibidez, egonaldia hotel batean erreserbatzen denean, eta hotela ez dagoenean; edo turismoko apartamentu bat alokatzen denean, eta hori ez datorrenean iragarritakoarekin bat. Kasu batzuetan, plataformek konpentsatu egiten dituzte kontsumitzaileak, maula egin dietela, eta, bereziki, haien ospea arriskuan jartzen denean. Baina ez da beti gertatzen.\nNola salatu iruzur bat Interneten\nGero eta ohikoagoa da ordainketetan iruzur egitea; izan ere, iruzurraren hazkundea merkataritza elektronikoaren hazkundea baino handiagoa da. Internet bidez erosten dutenean, kontsumitzaileek Sarearen bidez transferitzen eta gordetzen dituzte beren informazioa eta ordainketa-datuak. Eta, espezialistek ohartarazi dutenez, hori ez da soilik kreditu-txartelak erabiltzen. “Gaizkileak gero eta sofistikatuagoak dira telefono, tableta eta ordenagailuetan online banku-saioen hasierak harrapatu eta kontrolatzeko, eta horrela, banku-kontuetatik lapurtutako datuak erabili behar dira iruzurrezko ordainketak egiteko”.\nkontsumitzaile merkataritza elektroniko


Agirregabiria de la Sen Familia - Getxophoto\nHome ›2021eko edizioa ›Artistak ›Agirregabiria de la Sen Familia\nGetxoweb mapa interaktibo aitzindaria da, izan ere, Google Maps abiatu baino 10 urte lehenago Agirregabiria de la Sen familiak 1996an sortu zuen, bere alaba Leirek Ingalaterran ingelesa ikasten egin zituen lagunei Getxo erakutsi ahal izateko.\nMikel Agirregabiriak, fisikari teoriko eta ingeniariak, eta Carmen de la Sen bere emazteak, informatikan lizentziatutako lehen emakume espainiarretako batek, 300 kale baino gehiago zeharkatu zituzten Leire eta Aitor seme-alabekin batera. 15.000 argazki baino gehiago egin zituzten eta online mapa interaktibo bat sortzeak dituen aukerak eta arazoak aztertu zituen webgunea programatu zuten. Irudiak igande goizetan hartzen zituzten, argazkietan pertsonarik ager ez zedin. Saltoki batzuetako jabeek euren dendak irudietan agertzea eskatzen zieten bitartean, beste bizilagun batzuek, segurtasun-arrazoiak zirela eta, euren kaleak mapan ez azaltzeko gogoa adierazi zieten. Getxowebeko argazkiak baimenik gabe erabiltzearen arazoa Aitor txikia irudietan giza ur-marka gisa sartuz konpondu zen. Internet etxeetara ia iristen ez zen garaian, webgune honek oihartzun handia lortu zuen irrati, egunkari eta telebistetan.\n25 urte geroago, Getxoweb oraindik ere bisita daiteke, eta herriko aspaldiko arkitekturaren eta hirigintzaren lekukotasuna eskaintzen jarraitzen du, baita hori egiteko erabilitako teknologien kalitateena eta estetikena ere. Eroritako esteka batzuk gorabehera, argazki, animazio, ikono eta funtzionalitate gehienak mantendu egiten dira, babestu beharreko ondare kultural funtsezkoa izanik.\nMikel Agirregabiria (Bilbo, 1953) fisikari teorikoa da. Informatika eta Industria Ingeniaritza (Elektronika eta Automatika) ikasketak eginak ditu eta Museologia master bat ere badauka. Matematika eta Zientzia Esperimentalen Didaktikako irakasle titularra izan zen Euskal Herriko Unibertsitatean (UPV-EHU) eta EITBko Prestakuntza Zuzendaria zortzi urtez. Euskal administrazioarentzat lan egin du Hezkuntza, Kultura eta Industria sailetan, eta zientzia konputazionalarekin lotutako lanak egin ditu. Gainera, argitalpen-hitzaldi, programa, obra eta hitzaldi ugariren egilea da. Bere egungo interesen artean, berrikuntza digitala nabarmentzen da kultura- eta gizarte-inguruneetan, bai eta Silver Economy delakoan ere.\nCarmen de la Sen (Bilbo, 1955), informatikan lizentziatutako lehen emakume espainiarretako bat, Bigarren Hezkuntzako Informatikako irakaslea izan da, eta azken hamarkadetan Irakas-sistema Ebaluatu eta Ikertzeko Erakundean (ISEI-IVEI) lan egin du.\nLeire Agirregabiria de la Sen (Bilbo, 1983) Deustuko, Cork (Irlanda) eta Rennesko (Frantzia) unibertsitateetan amaitu zituen Ingeles eta Frantses Filologiako ikasketak, eta bi filologia hauetako irakaslea da Bigarren Hezkuntzan.\nAitor Agirregabiria de la Sen (Bilbo, 1986) arkitekto teknikoa eta eraikuntzako ingeniaria da (Nafarroako Unibertsitatea) eta baita Executive MBA ere (Hult International Business School, Dubai-Londres). Aireportuetarako eta hainbat energia jasangarritarako obra zibiletan aditua da.\nNon: Punto Info (1. zenbakia mapan)\nHelbidea: Amezti 4, Algorta\nOrdutegia: Asteartetik ostiralera 17:30 – 20:30\nLarunbatak 11:00 – 14:30 / 17:30 – 20:30\nIgandeak 11:00 – 14:30\nTxango digital vintage bat.


249/2021 DEKRETUA, abenduaren 21ekoa, Euskal Autonomia Erkidegoko Administrazioko Sailetako eta Organismo Autonomoetako lanpostu-zerrendak onartu zituen dekretua aldatzekoa. - Eusko Jaurlaritza - Euskadi.eus\n249/2021 DEKRETUA, abenduaren 21ekoa, Euskal Autonomia Erkidegoko Administrazioko Sailetako eta Organismo Autonomoetako lanpostu-zerrendak onartu zituen dekretua aldatzekoa.\nArtikulu bakarra Onartzea funtzionarioentzat gordetako lanpostu-zerrenden aldaketak. Aldaketa horiek dekretu honen I. eta II. eranskinetan daude jasota, eta urriaren 14ko 226/1997 Dekretua aldatu zuen ekainaren 26ko 105/2007 Dekretuaren bidez onartu ziren.\nUrriaren 14ko 226/1997 Dekretuaren bidez, karrerako funtzionarioei eta langile lan-kontratudunei gordetako lanpostu-zerrendak onartu ziren. Dekretu hori hainbat aldiz aldatu da, besteak beste ekainaren 26ko 105/2007 Dekretuaren bidez eta maiatzaren 21eko 79/2019 Dekretuaren bidez (dekretu horiek aldatzen dituzte funtzionarioei eta langile lan-kontratudunei gordetako lanpostuen zerrendak, hurrenez hurren, batzuen zein besteen analisi funtzionalak egiteko prozesuak amaitu eta gero).\nAdministrazioaren barne-egiturak antolatzeko baliabideak dira lanpostu-zerrendak. Beraz, aldian-aldian, indarrean dauden prozeduren arabera izapidetu ondoren aldeko ebazpena jaso duten aldaketak sartu behar dira lanpostu-zerrendetan, Euskal Funtzio Publikoari buruzko uztailaren 6ko 6/1989 Legearen 18. artikuluan agindutakoa betetzeko.\nHoriek horrela, Gobernantza Publiko eta Autogobernuko sailburuak proposatuta, eta Gobernu Kontseiluak 2021eko abenduaren 21ean egindako bilkuran proposamena aztertu eta onartu ondoren, hau\nDekretu honek amaiera ematen dio administrazio-bideari, eta, beronen aurka, aukerako berraztertze-errekurtsoa aurkez dakioke Gobernu Kontseiluari, hilabeteko epean, dekretua argitaratu eta hurrengo egunetik hasita; bestela, administrazioarekiko auzi-errekurtsoa aurkez daiteke Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean, dekretua argitaratu eta hurrengo egunetik hasita.\nDekretu honen I. eranskinean jasotako aldaketek ondorioak izango dituzte dekretu hau Euskal Herriko Agintaritzaren Aldizkarian argitaratu eta hurrengo egunetik aurrera.\neranskinean jasotako aldaketen ondorioak Euskal Autonomia Erkidegoko 2022ko ekitaldirako Aurrekontu Orokorrak onartzen dituen Legea indarrean jartzeak baldintzatuko ditu.


Ibilgailu elektrikoak iraunkorrak dira eta gero eta eskari gehiago dituzte\nIbilgailu elektrikoen erabilera gorantz joan da azken urteetan, bereziki eremu urbanoetan.\nNormalean kotxe elektriko edo hibridoekin lotzen dugu, baina hainbat ibilgailu daude energia elektrikoa erabiltzen dutenak:: patinete elektrikoa, txirringa elektrikoa, hoverboard-a edo segway-a, esaterako. Hala, txirringa zein patinete elektrikoa toki urbanoetan auto-ilarak ekiditeko konponbidea da.\nIbilgailu mota honen eskaera igotzen doan heinean, prezioa jaisten ari da pixkanaka. Gainera, abantaila batzuk ditu: zergen murrizketa, erabilera erraza, ingurumena kutsatzen ez duten produktu ekologikoak dira…


Editoriala – Manifestua – edo – Izparringia\nEuskal Herria 2016(e)ko abenduak 5 Iruzkinik ez\n(Abenduaren 6 euskaldun GUZTIOK, behingoz, elkarrekin ospatzen hasteko proposamena)\nEuskal gizartea, politika kontuetan, eragindako koman dagoela ikusita, Arana ta Goiri’taŕ Sabinen proiektuak, –Bizkaia bere independentziaren alde proiektuak-, aspaldi honetan karakola eta barearen martxa hartu duela ikusita; espainiar konstituzioaren aldekoek zein EHko independentziaren aldekoek aspaldian ari direla betiko lelo zaharrak errepikatzen, karakola eta barearen dinamismo marka guztiak hausten ari direla ikusita,\nIzparringi honetatik, prentsatik, zazpigarren botere honetatik, proiektu berria plazaratzea.\nAlderdi unionista berri bat sortzea: EUP!\nE = Eusko-finlandiar\nProiektua aurrera eroateko, lehen eta behin, bandera berria sortu beharko dugu, finlandiarren bandera eta ikurrina, fussion bat. Banderen lege berria. Bandera fino-ikurrina bat eta bakarra lurraldeko balkoi guztietan. Eta leihoetan. Eta terrazetako toldoetan.\nHizkuntza ofizialak, orain artekoak gehi ingelesa, noski, egungo inperio nagusiko hizkuntzari men egingo diogu alderdiaren izenetik hasita. Hori bai, finlandiarrek euskaraz ikasi arte guk ez dugu suomieraz ikasiko.\nSistema politikoa. Izparringiko erredakzio taldetik errege edo erregina izateko boluntario batzuk aurkeztuko badira ere, (“¡Ya me sacrifico yo!), besterik ezean, Finlandiar hegemonista alaena horiek inposatuko diguten Errepublikarekin konformatu beharko gara euskaldunok ere.\nHezkuntza sistema. Finlandiar bihurtzeko arrazoi nagusienetako bat; etxeko lan gutxiago eta PISA emaitza hobeak. Hori bai, euskal sukaldaritza curriculumean gehitu beharko. Pintxo-pote kontuetan broma gutxi!\nEusko-finlandiar selekzioa. Betiko bidetik. Euskal Herriko futbol selekzioak, dagoeneko, oraingo ikurrina eta finlandiar banderaren koloreak erabiltzen ditu. (ikus https://eu.wikipedia.org/wiki/Euskal_Herriko_futbol_selekzioa )\nEgun nazionala. Betiko bidetik. Orain arte bezala, Eusko-Finlandian, abenduaren 6a ospatzen jarraituko dugu. Errusiar Inperiotik independentzia lortu genueneko egun hura gogoan.\nKonstituzioa. Bapo afaldu eta gero, afaloste batean, Izparringiko erredakzio buruok adostu eta idatziko dugu. Ez ditugu boto emaileak eragotziko alferrikako erreferendum kontuekin. Norbaitek konstituzioa irakurri nahi izanez gero, segi egunero-egunero Izparringia irakurtzen. Halako batean argitaratuko dugu.\nEstatu berri bat Europa zaharrean: EuSuomi!\nGora EuSuomi elkartuta!\nIrudia Wikimedia Commons – Jatorrizko Irudigilea: Euskaldunaa CC – BY-SA\n(Derivative works of I want you for the EuSuomi. Army nearest recruiting station)


Harmailak — Eibar.ORG | Eibarko peoria\nHemen zaude: Hasiera / Blogak / Sosola / Harmailak\nEnrike Gisasola 2019/01/08 19:48\nKarta-jokoan egiten zen gurean. Astero egun bat joko-eguna zen, normalean asteazkena. Jokalariak etortzen ziren arratsaldeko lauretarako eta bederatziak puntuan alde egiten zuten. Kulapean beti eta andrak gehienetan: Josefina, Agustina, Rosa, Ezekiela,.... Eta jakina, diruarekin, bestela ez dago jokorik. Legarretik gora, kotxean etortzerik ez zegoenez, oinazerik gabe oinezean. Denbora urre denez, bide motzenetik, harmailetatik, bi punturen arteko distantziarik motzena lerro zuzena dela frogatuz.\nHarmailak kaletik baserrira zuzenean, zigizagarik gabe igotzeko bidea zen. Mendiaren hegian zehar aitzurraz koskak egin eta harlauza pausatzen da. Metro bakoitzeko hiru-lau bat maila egokitzen zaizkio. Zabalean metroa eskas eta sakoneran harriak ematen duena, beti ere, hanka jartzeko lain azalera garbia ziurtatuz.\nHarmailetako bide malkartsua eta gauez arriskutsua zen. Beherakoan, ilargi-argirik gabe, linterna edo farolarekin ibili behar ipurdiz gora joaterik nahi ez bazenuen, batez ere egun euritsuetan. Behetik gora berriz, ez zen lagungarririk behar, hain ondo zeuden jarrita harriok ezeze. Itsu-itsuan joanda ere, ez zen hankapekorik ikusi beharrik, bertan harria egongo zela segurantzia osoa zegoelako. Hori bai, bazterreko sasi eta basoan denetik ikusi eta entzuten zen: piztiak batzuetan, sorgin eta mamuak bestetan, itzalak beti, eta uda partean ipurtargiak.\nGure etxetik kalerako harmailetako bideak 500 metro inguru izango zituen. Metroko 3-4 maila kontatuta guztira 1000 izango zirela kalkulatu dut. Gaur, jatorrizkoaren herena-edo geldituko da. Ez da erabiltzen eta ondorioz belartzak estali du ia. Beste bi herenak Ermuko eskonbreran daude beste milaka toneladaren azpian. Izan ere, bertara eraman zituzten harmailak Eibarko sahietsbidea egin eta mendi-zatia jan zutenean. Guk bariantea lurrazpitik egitea eskatu arren, ingeniariek hori ezinezkoa zela esan ziguten, argudiatuz tunela aldapan geratuko zela eta araudiak ez duela halakorik baimentzen (?). Ondorioak begibistakoak:\n1. Tunela egiteak eskatuko lukeen baino askoz harri eta material gehiago garraiatu ondoren eskonbrotara, Ermuko urbanismoak bere zabalkunderako espazio berria lortu du, mendian eta aparte samar bada-ere.\n2. Lau ziren ordurarte gure etxaldea zeharkatzen zuten herri-kaskotik etxeko atarirainoko bideak: Elizbidea (hildakoak eramateko), asto-bidea (esnetiarako), harmailetako bidea (atajua) eta bide berria (kotxeentzako berariaz egina). Lauretatik bakarra gelditzen da. Ezetz asmatu zein?\n3. Ez da jokalaririk ageri aspaldian Sosola partean, nahiz eta ni, orain ere, linternarekin andra-laguntzen joateko prest egon.


Josu Martinezen “Subandila” fikziozko filma bidean da | Culture | KAZETA\nGastibeltza Filmak eta Arabaki Ekoizpenak Josu Martinezen fikziozko film laburra grabatu zuten uztailaren 28tik 31ra Baigorrin eta Arrosan. “Subandila” deituriko ekoizpena udazkenerako prest izatea espero dute arduradunek.\nIurre BIDEGAIN|31/07/2020|0 commment Updated at:\n"Subandila" filmaren grabaketaren irudia. ©Gastibeltza Filmak\nJosu Martinez bueltan da eskaintza berri batekin. Uztaila bukaeran Baigorrin eta Arrosan gaindi ibili zen bere fikziozko film laburra grabatzen: "Subandila". Proposamen berri hau 2017az geroztik martxan den proiektu baten baitan kokatzen da. Egitasmo horren harira, urte hartan "Ama" eta 2019an "Anti" lanak kaleratu zituen. Udazkenerako eskaintza berria prest izatea espero dute.\nFilmaketa prozesuaren bigarren egunean harrapatu dugu Katti Pochelu filmaren ekoizpen lanetan aritzen den Gastibeltza Filmak ekoiztetxeko kideak. "Ama" eta "Anti" filmetan bezala, Bizkarxoroko fikziozko herrian gertaturikoaren berri izanen du ikusleak. Batez ere, hamarkadetan barrena, herriaren garapena nolakoa izan den jakinen du. Pocheluk azaldu duenez, eboluzio soziologiko eta baita linguistikoa ere jorratuko du produkzio berriak, hain zuzen.\nIstorioa 1940ean kokatua dago, naziak Euskal Herrira ailegatu ziren garaian. Bi errefuxiatu nafartarren bizipenak hizpide izanen ditu kontakizunak, batez ere, horiekiko eratu edo ez den elkartasun mugimendua ardatz harturik.\nManex Fusch eta Ander Lipus aktore ezagunek eta Kristiane Etxaluzek ere parte hartuko dute filmean. Ez da lehen aldia Etxaluz Josu Martinezen ekoizpen batean agertzen dela. 2010ean Txaber Larreategirekin batera zuzendutako "Sagarren denbora. 25 urte deserritik itzultzen" film dokumentalean presente egon zen.\nGainerako aktore gehienak Baigorri ingurukoak direla aipatu du Pocheluk. Hori baita proiektuaren berezitasunetariko bat: Baigorriko herritarren engaiamendua. Beste ezaugarrietako bat Gastibeltza Filmak eta Adabaki Ekoizpenak egituren arteko lankidetza izaten ari da. "Elkarlana polita da eta baliagarria elkarrekin formatzeko eta ikasteko", erantsi du.


Badator Ibarrako VI. urte zahar krosa | El Diario Vasco\nTolosa GoierriBadator Ibarrako VI. urte zahar krosa\nBadator Ibarrako VI. urte zahar krosa\nHaurren ibilbideari arratsaldeko 16:00etan emango diote hasiera, eta helduenari 16:30ean\nM.A. IBARRA. Sábado, 30 diciembre 2017, 00:40\nBihar ospatuko da izaera herrikoia duen Ibarrako urte zahar krosa, seigarrenez. Haurren ibilbideari arratsaldeko 16:00etan emango diote hasiera, eta helduenari 16:30ean. Hauspoa kultur elkarteak 2011z geroztik antolatu izan du egitasmo hori urtez urte, gaur arte, eta arrakastatsua izaten da.\nEdonola ere, urte zaharreko Ibarrako krosa bestelakoa izaten da; izan ere, ez dago lehiarik korrikalarien artean, ez baita korrikalarien denbora neurtzen, ez eta inskripzioa diruz ordaintzen ere. Krosaren lelopean, 'Korrikalari bat, janari bat', parte hartzaile bakoitzak elikagai produktu bat eraman behar izaten du dortsala eskuratzeko orduan. Dortsal banaketa Goxobi dendan egingo da, urtero bezala. Banatzen den sari bakarra emakumezko eta gizonezko korrikalari beteranoarena izaten da.\nKrosa amaitu eta gero, Ibarrako Merkatarien Elkartearen eskutik hainbat produktu sorta zozketatuko dira korrikalari helduen artean; adingabeek kamiseta edo goxokiak izaten dituzte opari.\nUrepele elkartearen XVI. urteurrena gaur Nueva jornada de ajedrez en Kultur Etxea de Villabona


"Modak duen garrantzia aprobetxatu dugu jende gehiago euskarara hurbiltzeko" | El Diario Vasco\nGipuzkoa"Modak duen garrantzia aprobetxatu dugu jende gehiago euskarara hurbiltzeko"\n"Modak duen garrantzia aprobetxatu dugu jende gehiago euskarara hurbiltzeko"\nAurkezpeneko argazkian, ekimenean parte hartu duten zenbait diseinatzaile- / UNANUE\nBost egunez, eskutik joan dira Andoainen euskara eta moda, "euskara eguneroko hizkuntza bilakatzea nahi badugu gai erakargarriekin lotu" nahi izan baitute. 'Gau txuri' batekin amaitzekoa da ekimena larunbat honetan\nM.I. Sábado, 7 octubre 2017, 11:47\nEz zaie asko falta "zer egin euskararen ezagutza eta erabileraren arteko desoreka berdintzeko?" galderari eta horren aldagai ugariei gizateriak egin dituen galdera potoloenen multzoan sartzeko. Adituak aspaldi dabiltza hausnarrean, eta etengabe ari dira plazaratzen honako edo halako hausnarketa-prozesutan ondutako gogoetak...\nEta, horrekin batera, toki askotan saiatzen ari dira arazo orokor eta konplexu bati lekuan lekuko erantzun sinpleak ematen. Esaterako, Andoainen, non aste honetan, urriaren 2tik 7ra, euskara eta moda lotu dituzten 'Modan da Euskara' ekimenaren bitartez.\nAstelehenetik larunbat honetako gauerdira arte, ekitaldi ugari antolatu dituzte. Denak izan dira modaren ingurukoak, denak gauzatu dira euskaraz, denak oinarrituko dira Andoaingo Udalaren eta herriko euskaltzaleen, dendarien eta sortzaileen arteko lankidetzan eta, orain arte, oso ondo atera dira denak. Izan dituzte hitzaldiak eta mahainguru interesgarriak, musika emanaldiak, Andoaingo sortzaile eta diseinatzaileen erakusketa, edota Moda Sorgunea izeneko sorkuntza tailerrean bi egunez Fanny Alonso eta Pili Jiménez herriko diseinatzaileengandik ikasteko aukera...\nBastero Kulturgunean paratu dute, halaber, 'Euskal jantzien bilakaera XVI-XX mende artean' erakusketa, Errenteriako Iraultza Dantza Taldearen laguntzarekin antolatua. Azkenerako utzi dute oso itxura ona dakarren ekitaldia, larunbat honetan, urriak 7, egingo den 'Gau Txuria'. Kale Nagusiko 13 denda zabalik egongo dira gauerdira arte, eta beste zenbaitek Juanita Alkain plazako karpetan aurkeztuko dituzte euren proposamenak. 17:00etatik 00:00etara, herriko hainbat musikari arituko dira kaleetan, eta 22:00etan kontzertua eskainiko dute Juanita Alkain plazan Mikel Urdangarin eta Esti Sistiaga.\nAipatutako jarduera horiek guztiek modaren inguruko ekimen interesgarri bat osatuko lukete, bestelako osagairik ez balute. Interesgarria, baina nahiko arrunta... Andoaingoa, baina, bestelakoa da, xedea ere desberdina duelako. Herriko dendari eta sortzaileen lana sustatu nahi du, jakina, baina beste nonbait du abiapuntua: euskeraren erabileraren sustapenean. "Hau guztiau euskaraz egingo dugu, euskara ere modako komunikazio hizkuntza izatea helburu dugulako. Hitzaldi guztietan eta mahai-inguruan euskaratik gaztelaniarako aldibereko itzulpen zerbitzua emango dugu", iragarri zuten aurkezpenean, eta horrelaxe egin dute.\nAinara Rodríguez Udaleko Euskara zinegotziaren hitzek kokatzen dute ekimena Andoaingo Udalaren euskaren inguruko jardueran: "Euskara sustatzeko ekimen asko egiten ditugu, arlo askotan, eta saiatuz beti herritarren behar eta interesetara hurbiltzen... Eta, azkenean, konklusio batera iritsi gara: euskara jendearengana gerturatu nahi badugu, nahi badugu jendeak euskara erabiltzea, eguneroko hizkuntza izatea, lotu behar dugu erakargarriak zaizkien gauzekin...".\nEta, zalantzarik gabe "gaur egun modan daukan garrantzia ikusita", hori baliatzea erabaki zuten, "modu intuitiboan, hutsetik abiatuta", Ainara Rodríguezek dioenez. Intuizioak ez zien huts egin, eta ikusi zuten Andoainen bazirela diseinatzaile euskaldunak. Hala, zer erantzungo zuten jakin gabe, proposamena aurkeztu zieten, "disposizio ona azaldu zuten", eta jarri zen egitasmoa martxan.\nHorrela heldu dira maizegi gauza serio eta inportanteekin lotzen den euskarak gehiegi jorratu gabe dauden mundu batera eta ikusi dute, besteak beste, modaren edo joskintzaren arloan euskaraz aritzeko terminologia arazoak ere badaudela, eta horretarako ere prestatu behar direla tresnak, beste eremu batzuen aldean modarena zenbaitentzat 'arina' bada ere. "Konturatu gara mundu horretan euskarak bisibilidade oso txikia izan duela, eta ekarri egin behar dugula egunerokora", dio Rodríguezek.\nModaren munduan barneratzean egin duten urratsak ireki dizkie, gainera, euskararen eta euskalgintzarekin dinamiketan oso ohikoak ez diren kolektiboetara heltzea, haien interesekin konektatzea lortu baitute, euskaraz. "Horri buruz aritu gara hain zuzen egun hauetan -adierazi du Ainara Rodríguezek-, lortu baitugu euskaraz burutzen diren ekitaldietara erakartzea normalean horrelakoetan ikusten ez ditugunak. Gazte asko, emakumeak gehienak, seme-alabak koskortuta dauzkaten amak... Zeharka beste helburu batzuk lortzen ari gara, eta horrekin ere pozik gaude".\nPozik bakarrik ez, "oso pozik. Gauza denak ilusio guztiarekin antolatzen ditugu, baina badakigu zein zaila den jendea erakartzea eta batzuetan parte-hartzea ez da esperotakoa. Ekimen honek, berriz, oso ondo funtzionatu du, oso ondo joan dira ekitaldi denak, eta momentuz balorazioa oso ona da". Andoainen modan jarri dute euskara, hortaz, eta kontuan hartzeko moduko urratsa egin dute.\nDonostia ya está en plena ebullición Rescatado en helicóptero un montañero herido en el monte Arno


2022/05/12 Talde elkar eragileak Haur Hezkuntza\nTALDE ELKARRERAGILEAK HH4 ETA HH5\nASTEAZKENEAN, HAUR HEZKUNTZAN TALDE ELKARRERAGILEETAN, NAHIKARI, IDOIA, MIREN ETA AITZIBER GURASOAK ARITU ZIREN GUREKIN JOLASEAN.\nAITZIBERREKIN ETA NEKANEREKIN, INGELESEZ, BINGO JOLASA EGIN GENUEN.\nMIRENEKIN ETA IDOIAREKIN, “KAPLA” EGURREKIN ERAIKUNTZA ZORAGARRIAK EGIN GENITUEN.\nNAHIKARIREKIN ETA IZASKUNEKIN, ESKUMUTURREKOAK ETA LEPOKOAK EGIN GENITUEN, DOTORE-DOTORE.\nETA PILIREKIN ETA MAITEREKIN HIZKIEKIN JOLASEAN ARITU GINEN.\nMILA ESKER GUZTIOI, ZORAGARRIA IZAN ZEN!


Bihar, GARAn, Bel Pozuetari elkarrizketa | Euskal Herria | Naiz\nBihar, GARAn, Bel Pozuetari elkarrizketa\nTelefonoari itsasita eman ditu azken egunak Bel Pozuetak. Madrilen eserlekua irabazita, hainbat kontu lotu behar ditu lan berriari ekin aurretik. Hala ere, tarte bat hartu du GARA eta NAIZekin egon eta hauteskundeetako emaitzak aztertu eta aurrera begirako erronkak mahai gainean jartzeko.\nAitor AGIRREZABAL|Iruñea|2019/11/16 Eguneratua:\nApirilean hatz puntekin ukitu zuen Kongresurako eserlekua eta, oraingoan, emaitza bikainak lortu ditu EH Bilduk Nafarroan, Bel Pozueta lehen lerroan jarrita. Emaitza horien inguruan hausnartu du Pozuetak: «EH Bildutik gertu zegoen jendea berriz ere erakartzea lortu dugu, baina baita gure proiektu politikotik kanpo zeudenak ere. Askok konplexuak kendu dituzte».\nZentzu horretan, orain emandako konfidantzari erantzutea tokatzen zaiola iritzi du sakandarrak. «Esandakoa bete behar dugu». Bide horretatik, azaldu duenez, Nafarroako hainbat eragilerekin adostu zuten Madrilen lortutako informazioa eta lana konpartitzea, baita eragile horiek berak egindako lanaren jakinaren gainean egoteko mekanismoren bat ere sortuko dutela.\nKongresuan egin beharreko lan horren inguruan presoak «demokraziaz ari garenean, lehen lehentasuna» izango direla azaldu du. Era berean, gogora ekarri ditu lan erreforma, pentsioak edo politika feministak egiteko aukera, baita Estatu mailan Skolae moduko programa bat bultzatzeko aukera (Skolaeren sortzaile eta bultzatzaileetako bat da Pozueta). «PSOEk eta Podemosek asko hitz egin dute hauen inguruan, orain eskura dute». Bi hauen akordioarekin «kezkatuta» agertu arren, hitz egiteko «denbora» dagoela azpimarratu du Pozuetak.\nEuropa pide más euskara en Osakidetza, Ertzaintza y zonas «mixta» y «no vascófona»\nUn juez federal bloquea una nueva partida de fondos del Pentágono para construir el muro fronterizo\nGreta Thunberg advierte de que los países ricos deben hacer su parte y ser los primeros en emisiones cero\nLas cárceles catalanas clasifican en segundo grado, no en tercero, a los presos del «procés»\nAcampada en Argel contra unas elecciones sin urnas en Kabilia\nBeste hilabete bateko greba hasiko dute ostegunean Gipuzkoako erresidentzietako langileek\nDani García, Beñat y Unai Vencedor, protagonistas en Lezama\nRusia-Países Bajos y Noruega-España, semifinales del Mundial femenino de balonmano


Beirate - Wikipedia, entziklopedia askea.\nArantzazuko santutegiko beirateak\n(Xabier Alvarez de Eulate)\nGernikako Batzarretxean dagoen beirate monumentala.\nBeirateetan erabili beirazko atalak lauak dira, lodieran 1,5 mm eta 5 mm artekoak, eta berunezko ziriak H itxurakoak. Beirak berunetan estutzen dira eta dena eusteko berunen arteko loturak soldatzen.\nBeirak koloreztatzeko[aldatu | aldatu iturburu kodea]\nBeirazko atalak koloreztatzeko konposatu kimikoak erabiltzen dira, hala nola:\nkobre oxidoa: gorria, berdea edo urdina\nkaltzio fluoruroa: zuri esnekara\nmagnesio dioxidoa: morea\nkobalto oxidoa: urdina\nurre hautsa: gorria, gorrindola edo urdina\nuranio konposatuak: horia edo berdea\nburdina 2 oxidoa: berdea\nburdina 3 oxidoa: horia eta arrea


Motorola Moto Z3 Play-ren errendapenak iragazi egiten dira | Gadgeten berriak\nMotorola Moto z3 Play berriaren bertsio sorta filtratu da duela egun batzuk gailuaren argazki erreala edo prototipo bat sarera iritsi ondoren. Egia da berri honen diseinua Moto Z3 Play Jadanik agerian dago errendatze berri hauekin eta pantailak 18.9 erlazioa izango duela espero da, notch gabeko diseinuaz gain.\nNotch hori zerbait garrantzitsua da, izan ere, orain "bekainaren" mugimenduan sartzen ari dira Samsung, HTC eta beste ezer ezik. Kasu honetan Motorola ere nabarmentzen da koska honetatik eta diseinuaren aldaketa txikiak gehitu zituen aurreko modeloarekin alderatuta. Hau ez da gama altuekin lehiatzeko smartphone bat izango, baina gerra asko eman dezake hori kontatzen badugu Android Stock eta diseinu oso polita gehituko ditu.\nDiseinu ona eta fabrikazio material onak\nMotorolak bere gailuen artean nahiko antzeko diseinua gehitzen du eta kasu honetan ezin liteke gutxiago izan, aldaketak orokorrean gehitzen diren arren. Terminal ederra da, bistatik sartzen dena eta batez ere hori dirudi beira protagonista duten materialak fabrikatzeko hobekuntza.\nNeurriak biltzen dituen terminal batean, eskaintzen digun espazioa ahalik eta gehien aprobetxatu behar dugu eta pantaila honen funtsezko atala da, kasu honetan marko txikiak dituen gailua da, gehitu Moto Mods aukera atzealdean eta ezin dugu ahaztu gailuaren alboan dagoen hatz-marka sentsorea.\nHori espero da Motorola Moto Z3 Play ekainaren 6an aurkeztuko da, beraz, egun horretan hardwarearen xehetasun guztiak ikusiko ditugu eta gure herrialdean abian jartzea erabakitzen duten edo pixka bat itxaron beharko dugun. Ez dago prezioari buruzko informazio gehiegi eta, beraz, itxarotea komeni da.\nArtikuluaren bide osoa: Gadgeten berriak » telefonia » Telefono mugikorrak » Motorola Moto Z3 Play errendapenak filtratu dira\nHP Omen 15 2018, potentzia handiagoa xasis txikiago eta arinago batean\nPUBG Corp.-ek Fortnite auzitara eraman du copyrighta urratzeagatik


Eskualdeko hainbat herri zuritu du urteko lehen elurteak - Urola Kostako Hitza : Urola Kostako Hitza\nUdaberriarekin batera iritsi da lehen elurtea. Urola Kostako hainbat herri zuritu dira gaurkoan, eta irudi ikusgarriak utzi ditu goizak.\nEderki zuritu du gaur Azpeitian.\nBerandu samar iritsi da aurtengo lehen elurtea. Eguraldi iragarpenak zioen gisan, gaur, martxoaren 30arekin, iritsi da, eta eskualdeko zenbait herritan gogotik egin du elurra 11:00etatik 12:15 ingurura bitartean. Zuritu ditu bazterrak, batez ere, mendialdean, baina herriguneetan ere maluta ederrak ikusi ahal izan dira. Azkoitia, Azpeitia, Beizama, Errezil eta Zestoa izan dira elurra egin duen herrietako batzuk. Ezohikoa izan da beste behin irudia: kaleak hutsik, eta teilatuak, kaleak nahiz zelaiak zurituta.\nKonfinamendua dela eta, auto mugimendu handirik ez da bazterretan, baina errepidera atera behar dutenei tentuz gidatzea gomendatzen die Trafiko Zuzendaritzak. Mendateen egoeraren berri ematen ere ari dira Trafikoa.eus webgunean, eta momentuz garbi daude Urraki, Azkarate eta Mandubia mendateak.\nHainbat herritarrek bidalitako argazkiekin osatutako bilduma da honako hau: